Novi Sad kao čigra - kada deluje da stoji, najbrže se okreće - Novi Sad - Evropska prestonica kulture\nNovi Sad kao čigra – kada deluje da stoji, najbrže se okreće\nObjavljeno 06/03/2017 u kategoriji: Vesti\nNa Novosadskom sajmu danas su počele sajamske priredbe posvećene književnosti, umetnosti i obrazovanju – Salon knjiga, Međunarodna izložba umetnosti „Art expo“ i Sajam obrazovanja „Putokazi“. Prvog dana održana je i prezentacija dva izutetno važna projekta za Novi Sad, ali i celu državu – Evropska prestonica kulture 2021. i Omladinska prestonica Evrope 2019. godine.\nDirektor Fondacije „Novi Sad – Evropska prestonica kulture 2021“ Nemanja Milenković, predstavljajući projekat „Novi Sad 2021“, istakao je da je nakon dobijanja dve prestižne titule izvršeno snažno rebrendiranje Novog Sada.\n– Defenitnivno da činjenice da Novi Sad nosi „duple krune“ i da će 2020. godine biti obeleženo 20 godina EXIT-a, jednog od najznačajnijih muzičkih festivala u Evropi i svetu, doprinose tome da se probudi želja kod bilo kog turiste, mladog čoveka ili investitora da poseti Novi Sad ili u njega investira – rekao je Milenković.\nPrema njegovim rečima, Novi Sad bi se, kao i svaki drugi grad, razvijao i bez dobijanja te dve evropske titule, međutim ono što je fascinantno i što je od ogromnog značaja je da se u omladinu i kulturu sigurno ne bi primarno ulagalo. Milenković podseća da su to pokazale sve godine iza nas i istako značaj da ovim projektima upravo omladina i kultura dolaze u fokus.\n– Drago mi je da se ove dve oblasti međusobno prepliću. One predstavljaju jedan od četiri mosta programskog koncepta Evropske prestonice kulture, pod nazivom „Za nove mostove“, koji se odnosi na mlade ljude i kreativne industrije kao veliku razvojnu šansu Novog Sada. To je mogućnost da se projekat Omladinske prestonice Evrope ne završi 2019. godine, već da se zajedno sa projektom Evropska prestonica kulture nastavi do 2021. godine, a onda možemo samo da pretpostavimo u kom će se pravcu dalje ti projekti razvijati – kazao je direktor Fondacije „Novi Sad – Evropska prestonica kulture 2021“.\nKako je rekao Milenković, Novi Sad ne može da se pohvali grandioznim i prepoznatljivim arhitektonskim delima kao drugi veliki evropski gradovi, ali može da predstavlja svojevrsnu čigru koja se najbrže okreće kada deluje da stoji.\n– Definitivno u ovom gradu, od njegovog nastanka, postoji neka energija, fina, gospodska, mirna, koja ga ipak pokreće. Kroz svojevrsnu identitetsku i migracionu priču, kroz toleraciju i interkulturalnost, povezali smo se svi zajedno i ljubavlju smo svoj grad obojili tako da kultura izlazi iz okvira definicija i počinje da predstavlja način života. Zbog toga ja se radujem godinama koje nam slede – rekao je Milenković.


Sutra isplata jednokratne pomoći zaposlenima u zdravstvu – Kikinda Online News – Kikinda Online News\nBy aleksandar.zigic09@gmail.com\t November 19, 2020 November 19, 2020 No Comments\nZaposlenima u zdravstvu sutra će na ime jednokratne novčane podrške biti uplaćeno po 10.000 dinara, izjavio je danas ministar finansija Siniša Mali. Lista građana koji će dobiti pomoć od države u iznosu od 10.000 dinara je proširena i na zaposlene u ustanovama socijalne zaštite koje su u sistemu kovid 19.\n-” Svi zdravstveni radnici će dobiti ovu jednokratnu pomoć od države. Kad to kažem, mislim i na one koji su zaposleni u samom zdravstvenom sistemu, vojnozdravstvenim ustanovama, zdravstvenim radnicima zaposlenim u Ministarstvu unutrašnjih poslova kao i zdravstvenim radnicima koji rade u ustanovama socijalne službe čiji se rad finansira sredstvima iz budžeta” – izjavio je Mali.\n-” Mi nikada nismo imali do sada ovakvu zdravstvenu krizu. Uložili ste ogromne napore da zdravstveni sistem funkcioniše u ovakvim uslovima, a kada je reč o kapacitetima i lečenju, pod ogromnim je pritiscima. Vi ste za nas heroji našeg doba“- poručio je ministar zaposlenima u zdravstvu.\nZabranjeno vršenje pijačne prodaje na neuređenim prostorima – Kikinda Online News\nOtvorena izložba “Pogled u budućnost” u Novim Kozarcima – Kikinda Online News


Počinje masovna vakcinacija, u Srbiju stiže 250.000 doza Sputnik V vakcine | Krajina.BA\n– Danas imamo jedan od najvažnijih sastanaka za budućnost i život Srbije. Treba da donesemo odluke o vakcinaciji i opstanku u napretku zemlje i naših građana. Vakcinacija je od presudnog značaja za Srbiju i bez nje nikada nećemo pobijediti koronu – rekao je Vučić.\n– Danas ili sutra bi trebalo da dobijemo još 250.000 doza Sputnik V vakcina, 200.000 prve doze i 50.000 druge doze. Potpisat ćemo trilateralni ugovor sa Poljskom i Astrazenekom da preko Varšave dobijemo 800.000 vakcina i očekujemo je uskoro u Srbiji – rekao je Vučić.\nPrethodni članakDomovi zdravlja KS traže doktore, terapeute, tehničare…\nNaredni članakPronađena planeta za koju se mislilo da ne postoji


Petak, 26. maj - Panel diskusija „Sudski vještaci u crnogorskom pravnom sistemu“ - Centar za monitoring i istraživanje (CeMI)\nPetak, 26. maj – Panel diskusija „Sudski vještaci u crnogorskom pravnom sistemu“\nMay 24, 2017 јун 9, 2017\nNVO Akcija za ljudska prava (HRA) i Centar za monitoring i istraživanje (CeMI) organizuju panel diskusiju u petak, 26. maja 2017. u PR Centru u Podgorici, sa početkom u 10 časova.\nPanel diskusija će biti održana okviru projekta „Ka efikasnosti pravosuđa – unaprjeđenje razvoja profesije u vezi crnogorskog pravosuđa“ koji finansira Ambasada Kraljevine Holandije.\nCilj projekta jeste da podrži proces reforme pravosuđa u Crnoj Gori, kroz povećano učešće organizacija civilnog društva i na taj način da sveukupan doprinos napretku Crne Gore u pregovorima sa Evropskom unijom, u dijelu koji se odnosi na poglavlja 23 i 24.\nU okviru pomenutog projekta, realizovano je istraživanje javnog mnjenja po pitanju percepcije građana o efikasnosti rada pravosudnog sistema Crne Gore i njegovih organa i izrađeno je nekoliko studija. Ova panel diskusija je namijenjena predstavljanju analize o sudskim vještacima „Sudski vještaci u crnogorskom pravnom sistemu“, te će okupiti predstavnike Apelacionog suda, osnovnih i viših sudova, Udruženja sudskih vještaka, organizacije civilnog društva koje vrše monitoring reforme pravosuđa, kao i medije.\nAnalizu “Sudski vještaci u crnogorskom pravnom sistemu”\nOsmi i deveti tekst Centra za istraživačko novinarstvo\nMay 10, 2017 мај 10, 2017\nU okviru projekta “Sistem zdravstvene zaštite i prava pacijenata u Crnoj Gori – Osvajanje povjerenja građana” naš partner Centar za...\nUtorak, 16. maj – Nacionalna konferencija “Jednak pristup pravdi u krivičnom pravosudnom sistemu Crne Gore”\nMay 16, 2017 јун 16, 2017\nCentar za monitoring i istraživanje CeMI u saradnji sa NVO Juventas i Crnogorskom LGBTQ asocijacijom Queer Montenegro organizuje nacionalnu...\nRezultati konkursa za dodjelu pod – grantova\nJune 2, 2017 јун 2, 2017\nCentar za monitoring i istraživanje CeMI u partnerstvu sa Centrom za zaštitu potrošača CEZAP, Crnogorskom LGBTQ asocijacijom Queer Montenegro...\nFebruary 1, 2018 фебруар 2, 2018\nCentar za monitoring i istraživanje CeMI, realizuje projekat pod nazivom: „Izborni integritet u Crnoj Gori – praćenje lokalnih izbora...\nNacionalna konferencija “NATO – dodatna vrijednost na Zapadnom Balkanu”\nMarch 22, 2017 мај 11, 2017\nCentar za monitoring i istraživanje (CeMI) će, u četvrtak 23. marta sa početkom u 10 sati organizovati nacionalnu konferenciju...\nKonkurs za učešće na međunarodnoj školi „Ekonomska i socijalna prava u Evropskoj uniji (EU)”, koja će učenicima i studentima...\nCeMI izabran za Generalnog sekretara Evropske mreže organizacija za nadgledanje izbora (ENEMO)\nApril 11, 2017 јун 7, 2017\nCentar za monitoring i istraživanje (CeMI) je izabran za Generalnog sekretara Evropske mreže organizacija za nadgledanje izbora (ENEMO). CeMI...\n[:mn]Deseti tekst CIN-a[:en]Tenth article of CIN[:][:mn]Građani najviše prijavljivali supermarkete da krše prava potrošača[:en]Citizens mostly reported supermarkets to violate the rights of consumers[:]\nKonačna procjena raspodjele mandata\tFebruary 18, 2018\nPresjek izlaznosti na BM 13 i BM 34 na izborima od 4. i 18. februara\tFebruary 18, 2018\nNepravilnosti – ponovljeni lokalni izbori u Ulcinju, 18. februar\tFebruary 18, 2018


Izvor: JUGpress.com, 29.Maj.2020, 17:02\nRegionalna privredna komora Jablaničkog i Pčinjskog upravnog okruga, u petak, je u sali Načelstva u Vranju, zaslužnim privrednim subjektima, jedinicama lokalne samouprave kao i policijskim upravama, uručila zahvalnice za doprinos u borbi protiv pandemije koronavirusa.\nU jeku epidemije koronavirusa mnogi privredni subjekti su bili aktivni u sprečavanju širenja Kovida 19.\nZahvalnice su uručene Policijskoj upravi Vranje, Graničnoj policiji >> Pročitaj celu vest na sajtu JUGpress.com << u Preševu, kompanijama „Simpo“ i „Jumko“ iz Vranja, vranjskom preduzeću „Mikromodeli“ i kompaniji „Teklas automotive“ iz Vladičinog Hana.\nPredsednik Parlamenta privrednika Regionalne privredne komore u Leskovcu i generalni direktor Simpa, Slađan Disić je izjavio da se još jednom pokazalo da nesreće zbližavaju ljude.\n„Ne pamtim, a dugo sam u privredi, da smo ikada imali takvu saradnju i koordinaciju između privrednika, regionalne privredne komore Leskovac i institucija.\nPolicija je bila jedna od ključnih faktora bezbednosti, ali i protoka robe i ljudi.\nTo je zaista bila jedna saradnja koja će se u kasnijem periodu uzimati za primer.\nNije se dogodilo do sada da država ima takvu saradnju sa privredom, traži predloge i da kasnije, preko 80 odsto svih predloga budu prihvaćenii i implementirani kao vid pomoći i podrške privredi“, istakao je Disić.\nOn je dodao i da se Kompanija Simpo ponašala u skladu sa mogućnostima, pomažući donacijama u borbi protiv korona virusa.\nOkRadio.rs: Privredna komora uručila priznanja privrednicima i institucijama za saradnju u vreme pandemije covid 19 (FOTO)


Srbija je zabeležila najveći pad u reciklaži kućnog otpada u Evropi između 2010. i 2019. godine, čitavih 70%, a prosečna stopa reciklaže je svega 0.4%. Istovremeno, recikliranje otpada iz domaćinstava u Hrvatskoj skočilo je za čak 655%, pa je stopa reciklaže u 2019. godini bila solidnih 30,2%, u poređenju sa svega 4% u 2010. godini, pokazuje studija firme Clear It Waste Services, koja pruža usluge odnošenja otpada.\nHrvatska je druga po porastu reciklaže kućnog otpada među 32 posmatrane zemlje. Prvo mesto zauzela je Litvanija, gde je recikliranje skočilo za 914% i gde je stopa reciklaže u 2019. godini bila 49,7%, u poređenju sa ispod 5% zabeleženih 2010. godine.\nHrvatska je plasirana odmah iza Litvanije po porastu reciklaže\nDrugi najveći pad u reciklaži, od 10%, zabeležen je u Rumuniji, navodi se u saopštenju kompanije Clear It Waste Services.\nNemačka ima najveću stopu reciklaže kućnog otpada u Evropi – 65,5%\nTagovi: otpad, reciklaža, recikliranje, upravljanje otpadom\nPočetna » Vesti » Otpad » Srbija poslednja u Evropi po reciklaži kućnog otpada, Hrvatska ostvarila drugi najveći rast


Karabah: Azerbejdžan torpeduje mirovne inicijative Rusije i OEBS-a - 15.10.2020, Sputnik Srbija\nKarabah: Azerbejdžan torpeduje mirovne inicijative Rusije i OEBS-a\nAzerbejdžan torpeduje mirovne inicijative Rusije i OEBS-a, saopštilo je Ministarstvo spoljnih poslova nepriznate Republike Nagorno-Karabah. 15.10.2020, Sputnik Srbija\n© Sputnik / RIA Novosti / Uđi u foto-galerijuKrater od granate koja je pogodila dvorište škole u Stepanakertu tokom sukoba u Nagorno-Karabahu\nAzerbejdžan torpeduje mirovne inicijative Rusije i OEBS-a, saopštilo je Ministarstvo spoljnih poslova nepriznate Republike Nagorno-Karabah.\n„U uslovima kada su azerbejdžanske vlasti, koje podržavaju Turska i međunarodni teroristi i koje ostaju nekažnjene, izgubile osećaj za stvarnost i namerno torpeduju mirovne inicijative Rusije i kopredsedavajućih Minske grupe OEBS-a, jedini efikasan način za zaustavljanje eskalacije nasilja, spasavanje brojnih ljudskih života i obezbeđivanje dugoročnog i trajnog mira u regionu predstavlja međunarodno priznanje nezavisnosti Republike Arcah“, navodi se u saopštenju Ministarstva na Telegramu.\nMinistarstvo dodaje i da Azerbejdžan namerno proširuje geografiju sukoba, granatirajući teritoriju ne samo Karabaha, već i Jermenije.\n„Azerbejdžan ne samo što odbija da poštuje humanitarno primirje, već i namerno proširuje razmere i geografiju agresije. Konkretno, 14. oktobra Oružane snage (Azerbejdžana) napale su teritoriju Jermenije, podižući pretnje regionalnom miru i bezbednosti na novi nivo“, ističe se u saopštenju.\nMinistarstvo je, takođe, oštro osudilo napad na bolnicu u Martakertu koji se dogodio u sredu.\n„Takvo grubo kršenje zakona i običaja rata još jednom ukazuje da se, u nastojanju da postigne svoje geopolitičke ciljeve, trostruko savez Azerbejdžana, Turske i međunarodnih terorista neće zaustaviti ni pred kakvim zločinima“, navodi se u saopštenju.


Trag: Spisak Ministarstva finansija udar na medije i NVO - NOVA portal\nBiznis Autor:Fonet 28. Jul. 202018:3427 Komentara\n“Mediji, organizacije i pojedinci koji su se našli na ovoj listi prepoznati su u javnosti po predanom radu na zaštiti ljudskih prava, razvoju demokratije i podršci dobročinstvu i solidarnosti. Ovaj napad dovodi u pitanje vladavinu prava u Srbiji, kao i proklamovane evropske vrednosti”, navodi se u saopštenju, koje je potpisala direktorka Biljana Dakić Đorđević.\nTrag fondacija se, kroz dugogodišnju podršku lokalnom građanskom aktivizmu i razvoju filantropije, oduvek zalaže za transparentnost, izgradnju poverenja u društvu i dugoročna međusektorska partnerstva.\nZlonamerni udar na reputaciju naše i drugih organizacija u javnosti dodatno nas motiviše da istrajavamo u svojoj misiji i zajedno sa drugim partnerima nastavimo borbu za slobodno i demokratsko građansko društvo, zaključuje se u saopštenju Trag fondacije.\nTrag fondacija je jedna od 27 organizacija, plus 20 pojedinaca, koji se nalaze na spisku Uprave za sprečavanje pranja novca pri Ministarstvu finansija, koja je od banaka zatražila uvid u sve njihove transakcije od 1. januara 2019. godine, u sklopu istrage o finansiranju terorizma i pranja novca. Na spisku se, nazivom organizacije ili ličnim imenom i prezimenom i matičnim brojem nalaze medijski radnici, nevladine organizacije i udruženja građana.\nVeći deo onih sa spiska reagovao je danas na ovu akciju, uglavnom negodujući, dok su je Centar za evroatlantske studije (CEAS) i njihova pravna zastupnica Jelena Milić pozdravili.\nFondacija TragmedijiMinistarstvo finansijaNVOspisakUprava za sprečavanje pranja novca


Henkel investira 7,5 miliona evra - PODOVI\nVesti Henkel investira 7,5 miliona evra\nKompanija Henkel uložila je u proteklih deset godina 130 miliona evra, a u narednih nekoliko meseci planira nove investicije u vrednosti od 7,5 miliona evra. Predsednik „Henkela“ za centralnu i istočnu Evropu Ginter Tumser rekao je danas na konferenciji za novinare da je veoma zadovoljan rezultatima poslovanja te kompanije u Srbiji, dodajući da je ostvaren trostruko veći priohod nego što je prvobitno planirano.\n„Za ovih deset godina smo uspeli da utrostručimo proizvodnju i osnujemo dva velika prozvodna centra, odnosno fabriku u Kruševcu, a nakon toga i grinfild investiciju u Indjiji“, kazao je on, dodajući da očekuje da će ta kompanija ubuduće ostvarivati još bolje rezultate.\n„Ove godine investiraćemo 7, 5 miliona evra namenjenih za dve investicije. Prva se odnosi na ‘bref tornado’ koji će se proizvoditi u novom postrojenju u Kruševcu, a drugi projekat će biti finalizovan do marta i planira se izvoz u zemlje centralne Evrope“, kazao je on.\nPodsećajući da se glavni proizvodni centar nalazi u Kruševcu i da se roba isporučuje za 55 miliona potrošača u regionu, Grasl je precizirao da je u pitanju 15 regionalnih i evropskih tržišsta.\nU druge zemlje, pre svega u Bosnu i Hercegovinu, Bugarsku, Albaniju i Crnu Goru izvozi se, kako je kazao, 75.000 tona, tačnije 44 odsto proizvodnog programa, a najveći deo prihoda ostvaruje se od deterdženata i kućne hemije, a potom i od adheziva.\n„Henkel“ je sproveo brojne projekte u cilju modernizacije proizvodnje unapredjujući proizvodne procese, uvodeći nove tehnologije za odživi razvoj, rečeno je na konferenciji. Kompanija posluje u tri oblasti – deterdženti i kućna hemija, kozmetički preparati i adhezivi, a zapošljava 47. 000 ljudi. Prošle godine je ostvarila profit od 2,3 miliijarde evra na globalnom novou.\nSledeći tekstKeramika Modus na Sajmu Cersaie 2012 u Bolonji


Venger: Aleksis nije tražio da ide – Arsenal Serbia\nArsen Venger negira spekulacije da je Aleksis Sančez tražio dozvolu da napusti klub i kaže da on očekuje da Čileanac ispoštuje svoj ugovor.\nSančezov ugovor sa Arsenalom ističe za godinu dana, a i pre početka prelaznog roka u ostrvskim medijima su se pojavili navodi da on neće produžiti saradnju sa Tobdžijama. Među klubovima koji se najčešće navode kao sledeća stanica u njegovoj karijeri su Mančester Siti, minhenski Bajern, i PSŽ.\nMeđutim, Venger kaže da bi Sančez ipak mogao produžiti ugovor sa londonskim klubom.\n„Igrači imaju potpisane ugovore i mi očekujemo da ispoštuju te ugovore. To je ono što želimo“. Rekao je Venger i na pitanje da li je Čileanac tražio da napusti Arsenal kratko odgovorio: „Ne“.\n„Mislim da je treneru najlakše sa igračima u poslednjoj godini ugovora jer je i njima u interesu da pruže što je moguće bolje partije“.\n„Trenutno niko ne zna da li će Sančez biti u svojoj poslednjoj godini ugovora ove sezone, jer on može da ga produži pre starta sezone ili u toku iste. Tako da ovo nije nužno njegova poslednja sezona u klubu“.\nNa pitanje da li ostaje pri stavu da ne želi da proda Sančeza, a posebno ne da mu dozvoli odlazak u neki od ruvalskih klubova, Venger je rekao: „Da, to sam rekao na kraju sezone i ostajem pri tome. On je bitan igrač za ekipu i mislim da jako voli ovaj klub“.\nKategorije Arsenal Oznake Aleksis, Venger Kretanje članaka


Održan prvi informativni online sastanak na temu Registar zaposlenih u organima državne službe u FBiH\nOnline, 18.02.2021. godine\nAgencija za državnu službu Federacije BiH u skladu sa Planom rada za 2021. godinu, organizovala je Prvi informativni online sastanak na temu „Registar zaposlenih u organima državne službe u Federaciji BiH“.\nCilj sastanka bio je upoznavanje sa funkcionalnostima i modulima HRMIS aplikacije (Registra zaposlenih u organima državne službe u Federaciji Bosne i Hercegovine) te planiranje atkivnosti za ažuriranje Registra.\nCiljnu grupu činile su ovlaštene kontakt osobe za pristup Registru zaposlenih u organima državne službe u Federaciji BiH.\nSastanku je prisustvovalo 100 ovlaštenih kontakt osoba za pristup Registru.\nAgencija će u narednom periodu poduzimati aktivnosti pružanja stručne pomoći svim organima uprave u Federaciji BiH, s ciljem pune implementacije novog Registra zaposlenih u organima državne službe u Federaciji BiH (HRMIS aplikacija).


"AGROSIRM" na hipodromu - Info022\n„AGROSIRM“ na hipodromu\nBy urednik on\t 27/09/2018 Kategorija poljoprivreda, Kategorija Sremska Mitrovica\nGrad Sremska Mitrovica, KPZ Sremska Mitrovica (PJ “Dubrava” i Konjički klub “Srem”) i PKS Regionalna privredna komora Sremskog upravnog okruga organizuju SREMSKI POLJOPRIVREDNI SAJAM ‘’AGROSIRM’’, najvažniji agrobiznis događaj u Sremskom okrugu, od 12. do 13. oktobra 2018.godine, na Hipodromu u Sremskoj Mitrovici. Podršku organizaciji su pružili mitrovačka Turistička organizacija i Agencija za ruralni razvoj, a generalni sponzor Sajma je kompanija Dunav osiguranje.\nSajam je nastao kao nastavak prošlogodišnje Izložbe poljoprivredne mehanizacije domaćih proizvođača, koji je po organizovanosti i posećenosti bio na zavidnom nivou.\nOvogodišnji sajam “AGROSIRM“ se sastoji iz dve celine: poljoprivrednog dela, gde će se predstaviti izlagači poljoprivredne mehanizacije i opreme, sredstava za zaštitu bilja, sadnog materijala, semenske robe, đubriva i stočne hrane, i gastro-turističkog dela, gde će svi zainteresovani posetioci imati priliku da probaju sremske suvomesnate delikatese, sir, vino, rakiju i druge sremske specijalitete.\nOd pratećih sadržaja u okviru Sajma, održaće se takmičenje farmera u spretnosti upravljanja traktorom, jahanje konja, kuvanje kotlića i vojničkog pasulja. U nedelju 14.oktobra sa početkom u 16 časova, u organizaciji Galopskog saveza Srbije i uz podršku Konjičkog kluba „Srem“, na istom mestu održaće se “Konjički dan”, gde se očekuje šest galopskih trka.\nRadno vreme Sajma je od 10 do 19 časova, a Sajam će svečano otvoriti Ministar poljoprivrede Branislav Nedimović, u petak 12.oktobra u 12 časova.\nPrijave za izlagače su u toku, a ulaz za sve posetioce je besplatan.


Energyobserver - SVET / VUČIĆ U DAVOSU: NAJVEĆA PRIMEDBA JE BILA ZAŠTO KUPUJEMO RUSKO ORUŽJE, ODGOVORIO SAM SNAŽNO\nSVET / VUČIĆ U DAVOSU: NAJVEĆA PRIMEDBA JE BILA ZAŠTO KUPUJEMO RUSKO ORUŽJE, ODGOVORIO SAM SNAŽNO\nPredsednik Srbije Aleksandar Vučić izjavio je da je u Davosu najveća primedba koju je čuo zašto se Srbija naoružava i pri tome kupuje rusko oružje na šta je "prilično snažno i uverljivo" odgovorio da je to samo u odbrambene svrhe i da bi mogla sebi da priušti i najsavremenije ruske sisteme S-300 i S-400 ali da to nije uradila.\n"Ne kupujemo ofanzivna sredstava i ne kupujemo samo od Rusa. Mi ne želimo da budem šaka zobi i lak plen nekome, kao što smo nekada bili", rekao je Vučić, prenoseći utiske sa okruglih stolova u kojima je učestvovao, ali više od toga nije mogao da otkrije.\n"Nisam dobio direktan odgovor", rekao je Vučić.\nOn je istakao da je Srbija na evropsku putu i na njemu mora da bude i dalje, kao i da ne sme da bude " ljutnje zato što integracije ne idu tempom" kojim bismo želeli.\n"To je naš put. Moramo biti racionalni, da tražimo što više za sebe, ali pre svega da se držimo onog u se i u svolje kljuse", rekao je Vučić.\nOn je dodao da je razgovor sa savetnikom američkog predsednika za bezbednost Robertom O'Brajanom bio veoma prijateljski, otvoren i iskren, tokom kojeg je ponovio da bi Srbija volela da ugosti Donalda Trampa.\n"Ja sam rekao da je Srbija jedina zemlja u regionu i šire u okruženju koja je podržavala izbor predsednika Trampa", rekao je Vučić.\nVučić je rekao da nije imao "bliski susret" sa kosovskim predsednikom Hašimom Tačijem u Davosu, ali da su obojica učestvovala na neformalnom skupu.\nPredsednik Srbije je, komentarišući situaciju u Crnoj Gori, ocenio da ne treba "trčati pred rudu" i da je "bolje biti strpljiv" i videti kako će se rešiti situacija nastala zbog nedavno usvojenog Zakona o veroispovesti.\nOn je, u Davosu novinarima rekao, da, "koliko je shvatio", trenutno traju razgovori tamošnjih vlasti sa mitropolitom crnogorsko-primorskim Srpske pravoslave crkve Amfilohijem.\nVučić je naveo i da u protestu učestvuju "mirni ljudi koji šetaju u litiji", navodeći da se taj zakon tiče celog srpskog naroda. / BETA.RS\n21.01.2020 · DAVOS


Dodik: Pristojno je uzdržati se od komentara do formiranja Predsjedništva BiH – Zvornik Danas\nNaslovna/izbor urednika/Dodik: Pristojno je uzdržati se od komentara do formiranja Predsjedništva BiH\nBANJALUKA – Izabrani srpski član Predsjedništva BiH Milorad Dodik smatra da bi bilo pristojno da se svi kandidati koji su pobijedili na izborima za člana Predsjedništva BiH uzdrže od komentara i jakih riječi dok se ne formira Predsjedništvo.\n„Iako još nije stupio na funkciju člana Predsjedništva, već nas je uspio zavaditi sa Hrvatskom i Srbijom a pored njih pokušava dijeliti lekcije i meni, odnosno Republici Srpskoj“, rekao je Dodik.\nOn je naglasio da politika avanturizima koju Komšić personifikuje neće doprinijeti saradnji, a BiH će gurnuti u još veći ponor. „Avanturizam je kad Komšić, nakon čestitke i poziva na saradnju koju je dobio od predsjednika Srbije Aleksandra Vučića, odgovori da je ‘Kosovo za njega nezavisna država'“, pojasnio je Dodik.\n„Ako prijetnje, uvrede i arogancija koju sada Komšić prosipa po regionu budu stil njegove politike i u Predsjedništvu BiH, bojim se da to neće voditi nikuda i biće veoma teško obezbijediti komunikaciju sa okruženjem“, upozorio je Dodik, aktuelni predsjednik Republike Srpske.


Državni službenici tužili Ministarstvo finansija i trezora BiH - CIN\nNajmanje 130 uposlenika državnih institucija iz Federacije Bosne i Hercegovine tužilo je Ministarstvo finansija i trezora BiH zato što su 22 mjeseca primali manju plaću nego kolege iz Republike Srpske.\nOni su u tužbama naveli da su diskriminirani, jer su im netoplaće umanjivane za visinu poreza na dohodak, dok je njihovim kolegama iz RS-a ovaj porez plaćan iz budžeta BiH. Umanjene plaće dobijali su od 1. decembra 2008. godine do septembra 2010. godine.\nZakon o plaćama i naknadama u institucijama BiH propisuje da zaposleni koji u institucijama BiH obavljaju iste ili slične poslove primaju istu osnovnu plaću, po načelu – ista plaća za isti posao.\nUred za reviziju institucija BiH je u izvještaju o poslovanju Ministarstva finansija i trezora BiH za 2009. godinu naveo da je izračunavanjem osnovice plaće na dva različita načina prekršen zakonski princip – ista plaća za isti posao.\nU ovom slučaju uposlenici su naveli da je Vijeće ministara BiH na nezakonit način smanjilo osnovicu plaće svim zaposlenim u državnim institucijama, za 27 KM mjesečno, počevši od jula 2009. godine. Vijeće ministara je tada donijelo odluku o smanjenju osnovice sa 535,50 KM na 498,10 KM. Ova odluka se i do danas primjenjuje od prvog jula 2009. godine.


Da li će kapiten Rada u Partizan? - Sportske.net\nKad su u pitanju nova pojačanja, i dalje nema konkretnih poteza nove uprave Partizana. Još uvek je sve u vidu medijskih spekulacija, iako je početak priprema na pragu.\nJedan od igrača koji se prethodnih dana pominjao kao potencijalno pojačanje jesenjeg šampiona jeste i Branislav Milošević, kapiten ekipe Rada.\n'Graševinari' su već završili zimsku pauzu, počeli su da rade punom parom, a Milošević ne krije da mu priče o transferu u Partizan prijaju.\n''Prvo, drago mi je što smo se ponovo okupili posle skoro mesec dana pauze. Iza nas je uspešna polusezona i nadam se da ćemo ostvariti cilj. A on je da što pre obezbedimo opstanak, kako bi se kasnije borili za još bolji plasman, jer mi to možemo.\nŠto se tiče Partizana, čitao sam da se interesuju za mene i mogu da kažem da mi je prijalo. Međutim, isključivo sam skoncentrisan na FK Rad. Ja sam njegov kapiten i moram da dajem primer mojim saigračima. Sve moje misli su okrenute ka 'Građevinarima''', istakao je Milošević.


Angio sala u Novm Pazaru počinje sa radom u junu - IndeksOnline.rs\nNaslovna Društvo Angio sala u Novm Pazaru počinje sa radom u junu\nNOVI PAZAR – Najsavrenijim medicinskim aparatima poslednje generacije počelo je opremanje angio sale u Opštoj bolnici, koja će biti otvorena polovinom juna. Početkom rada ove službe zdravstvena zaštita pacijenata koji gravitiraju Novom Pazaru biće na mnogo većem nivou.\nVeć dve godine lekar iz Novog Pazara dr Muamer Bačevac radi u Beogradu kaardiovaskularne intervencije. Skoro sve tehnike je usavršio i u svom gradu će moći da izvodi intervencije iz ove oblasti uz podršku stručnjaka iz Kliničkog centra, ali i kolega iz novopazarske Opšte bolnice, koji završavaju obuku. Bačevac je ovom prilikom rekao da je angio sala od kapitalnog značaja za zdravlje stanovništva u ovom delu zemlje.\n“Interventna kardiologija donosi tehnike koja smanjuje smrtnost što ne daje nijedna grana, naravno osim hiruških grana u akutnim stanjima. Izuzetno bitan trenutak, dobijamo japansku opremu tošibu, koja je karakteristična po izdržljivosti i ono što je krasi jeste taj veliki monitor, koji košta ogromnu svotu novca, ali koji omogućava da se sa lakoćom izvode teške intrvencije. Ja sam dobro ovladao svim tehnikama, pa smem da kažem i da ćemo u ovoj sali raditi ozbiljnije intrvencije uz podršku naših profesora iz Kliničkog centra. Sa instaliranjem ove sale više nismo medicinska provincija. Dižemo nivo medicinske usluge na najveći i mogu da kažem da ćemo u oblasti kardiologije moći da pružamo skoro sve ono što pružaju Klinički centri u Srbiji”, rekao je Bačevac. 01:11


RED KIŠE, RED SUNCA Evo kakvo vreme će da bude u BiH do kraja marta\n13.03.2018. 19:46 > 19:47\nU Bosni i Hercegovini će do kraja marta preovladavati nestabilno vreme, uz naizmenične smene sunca i oblaka praćenih kišom.\nOd srede do kraja ove sedmice pretežno oblačno vreme, povremeno praćeno grmljavinom. Mestimično će se i sunčevi zraci probijati kroz oblake.\nProsečne jutarnje temperature kretaće se između -2 i 10 stepeni. Najviše dnevne temperature između 3 i 15 stepeni.\nOblačno s kišom i grmljavinom, uz povremene sunčane intervale, biće i naredne sedmice.\nPovremeno će se pojaviti i pahulje.\nNi naredne sedmice temperature neće ići u veliki minus. Najhladnije će biti tokom noći, kada će se živa u termometru spuštati i do petog podioka ispod nule.\nJutarnje temperature od -1 do 2 stepena, na jugu do 10. Najviše dnevne temperature između 3 i 11 stepeni. Nešto više padavina očekuje se sredinom sedmice.\nPoslednja sedmica marta\nIzmeđu 25. i 31. marta očekuje nas nestabilno vreme, ali uz nešto više temperature.\nPočetkom sedmice padavine će biti nešto izraženije, dok će od utorka, 27. marta, obim padavina biti manji.\nJutarnje temperature kretaće se između 0 i tri stepena, dok će prosečne dnevne temperature biti oko 11 stepeni.\nU BiH sutra oblačno s KIŠOM I SNEGOM, a evo kakvo vreme nas očekuje narednih dana\nU BiH danas oblačno vreme sa kišom i pljuskovima\nVreme u BiH: Sunčano i toplo, temperatura do 18 stepeni\nHitna pomoć Doma zdravlja Jablanica večeras je u poslepodnevnim satima obaveštena da je muškarcu u jednom od automobila u kilometarskoj koloni u Jablanici pozlilo, a kako nam je potvrđeno muškarac je nakon toga i preminuo.\nNOVI DETALJI PORNO SKANDALA U BIHAĆU Jodanovićeva sve demantuje: Sanja Cerić rastura PORODICE\nAjna Jodanović, viši asistent na Pravnom fakultetu u Bihaću i predsedavajuća Nezavisnog odbora Unsko-sanskog kantona, demantovala je sve navode koje je Sanja Cerić iznela na svom blogu.\nSUPERJUNAK DOBIO ODELO Meho Beton imao je jedna odsto šanse da preživi, ali sada je dobio ZAŠTITU koju će da nosi 24 sata dve godine\nČetrnaestogodišnji Mehmed Šabić, u javnosti poznatiji kao Meho Beton, u eksploziji u radionici 2017. godine zadobio je opekotine na 70 odsto površine tela.\nPRETUČEN DO SMRTI Novi dokazi protiv optuženih za ubistvo Ramba\nU Kantonalnom sudu u Sarajevu u nastavku suđenja Muniru Sinanoviću Munji, Arminu Haliloviću Arku i Damiru Hasanoviću Dadi koji su optuženi za ubistvo Nijaza Hasanovića, zvanog Rambo, danas je Tužilaštvo uložilo dodatne dokaze.\nSNEG PARALISAO JEDAN DEO BIH U Jablanici obustavljen saobraćaj, kolone vozila i do 10 kilometara\nSneg koji od jutros pada na području Jablanice paralizirao je ovaj deo Bosne i Hercegovine.\nRadmanović: Bošnjački političari nisu spremni na kompromis zbog čega blokiraju BiH\nZamenik predsedavajućeg Predstavničkog doma BiH Nebojša Radmanović tvrdi da kod bošnjačkih političara ne postoji snaga za kompromis i dogovor u BiH, što je uzrok za blokade u formiranju vlasti.\nDodik: Evropski put važniji od NATO, jer on okuplja sve političke opcije u BiH\nPredsedavajući Predsedništva BiH Milorad Dodik rekao je u programu Al Džazire Balkans da veruje da evropski put okuplja sve političke opcije u BiH, dok su različiti pogledi o onome šta se desilo kroz istoriju, o NATO-u, te centralizaciji BiH.\nSledi gašenje ergele „Vučijak“, a o lipicanerima će i dalje brinuti Vlada Republike Srpske\nErgela „Vučijak“ iz Prnjavora biće ugašena, devet godina nakon što je njenu imovinu kupila Vlada Republike Srpske i osnovala Javnu ustanovu, odnosno novu ergelu „Vučijak“.\nZbog intenzivnih snježnih padavina donesena je odluka o prekidu nastave u Tomislavgradu i Bosanskom Grahovu.\nLuka Brčko traži šansu u kontejnerskom pretovaru roba: Novi PREGOVORI o čišćenju plovnog puta reke Save\nTeškoće u poslovanju JP „Luka Brčko“ obeležile su i prošlu godinu koju su karakterisala dva vrlo različita perioda. Od januara do kraja juna ostvarenje prihoda je bilo 103 odsto, dok su u drugom delu godine prihodi bili znatno niži od rashoda i iznosili su 83 odsto.\nMinistarstvo zdravlja Srpske negira informacije o MASOVNOM ODLASKU lekara, ovo su ZVANIČNI PODACI\nMinistarstvo zdravlja i socijalne zaštite Republike Srpske saopštilo je da su potpuno netačne informacije Strukovnog sindikata doktora medicine Srpske prema čijim navodima su "od početka decembra prošle godine Srpsku napustila 53 doktora specijaliste".\nMinistar zdravlja i socijalne zaštite Republike Srpske Alen Šeranić izjavio je danas u Foči da se tek očekuje vrhunac virusa gripa, te da je u odnosu na prethodnu godinu ovogodišnji virus agresivniji.\nISTRAŽUJEMO Može li Grad Banjaluka pomoći izgradnju stanova za mlade: Uz povlastice kvadrat jeftiniji do 300 KM\nMladim bračnima provima koji rade za mizernu platu i ne mogu se uzdati u pomoć roditelja, jedina šansa da imaju svoj krov nad glavom su subvencionisani stanovi, čiju bi gradnju pomogla Gradska uprava Banjaluka.\nZbog šumske krađe u Varešu uhapšeno šest osoba, među njima i predsednik opštinske SDA\nPripadnici Ministarstva unutrašnjih poslova Zeničko-dobojskog kantona (MUPZDK) na području Vareša izvršili su pretrese prostorija i uhapsili šest osoba koje se sumnjiče za zloupotrebu položaja, primanja dara i šumsku krađu.\nNeslavna prošlost bošnjačkog sela kod Gacka: Fazlagića Kula - ustaški „mali Berlin“\nBošnjačko selo Kulu (Fazlagića Kula) kod Gacka, čiji su meštani jutros sprečili održavanje referenduma o Danu RS, istorija je zabeležila kao jedno od najradikalnijih i najtvrđih ustaških uporišta u Drugom svetskom ratu.\nTRAGIČNA SUDBINA Plivačica Ana Čučković poginula uoči maturskog ispita\nReprezentativka BiH u plivanju Ana Čučković (18) iz Trebinja poginula je u ponedeljak oko 16 časova u saobraćajnoj nesreći na putu Trebinje – Herceg Novi.


“Reforma obrazovanja u Srbiji: osnivanje Nacionalnog saveta za stručno obrazovanje” - Centar za razvoj obrazovanja\n“Reforma obrazovanja u Srbiji: osnivanje Nacionalnog saveta za stručno obrazovanje”\nProjekat “Reforma obrazovanja u Srbiji: osnivanje Nacionalnog saveta za stručno obrazovanje” putem javnog zagovaranja zalagao se za osnivanje Nacionalnog saveta za stručno obrazovanje.\nProjekat se pozivao se na Strategiju razvoja stručnog obrazovanja, koju je Vlada Republike Srbije usvojila u decembru 2006. godine, u kojoj je eksplicitno navedeno:\n“Da bi stručno obrazovanje i obuka odgovorilo na potrebe privrede, tržišta rada i lokalnih samouprava potreban je, između ostalog: ...dalji institucionalni razvoj stručnog obrazovanja i obuka na nacionalnom nivou (osnivanje nacionalnog tela/Saveta za stručno obrazovanje).”\nU skladu sa ovom Strategijom, projekat Beogradske otvorene škole imao je za cilj da:\nUpozna javnost Srbije sa uzročno-posledičnim odnosom između trenutnog stanja obrazovnog sistema i rasta nezaposlenosti u Srbiji, kao jednom od najproblematičnijih oblasti srpskog društva, tj. da prepozna trenutnu situaciju na tržištu rada u Srbiji, raskorak između sveta obrazovanja i sveta rada, kao i posledice ove neravnosteže;\nokupi, međusobno upozna i informiše sve relevantne socijalne partnere u sferi stručnog obrazovanja o značaju i njihovim individualnim ulogama u procesu reforme obrazovanja;\npredstavi ulogu relevantnih elemenata građanskog društva – socijalnih partnera u procesu reforme obrazovanja;\njavno predstavi kreiranje specifičnih elemenata reforme obrazovanja (nastavni plan, metodologija, kompetencije, rezultati, celoživotno obrazovanje, itd.) koji treba da se analiziraju od strane različitih struktura građanskog društva – interesnih grupa sistema stručnog obrazovanja.\nProjekat “Reforma obrazovanja u Srbiji: osnivanje Nacionalnog saveta za stručno obrazovanje” okupio je predstavnike relevantnih institucija koji su činili Grupu za zagovaranje. Koordinatori Grupe za zagovaranje bili su prof. dr Refik Šećibović i dr Iskra Maksimović, eksperti Beogradske otvorene škole, a članovi Grupe bili su:\nRadmila Katić Bukumirić\nMinistarstvo ekonomije i regionalnog razvoja – Pomoćnik ministra za zapošljavanje\nNacionalna služba za zapošljavanje – Načelnik Odeljenja za profesionalnu orijentaciju\nStalna konferencija gradova i opština – predstavnik Odbora za socijalnu politiku\nSrednja škola «Uroš Predić», Zrenjanin\nPrivredna komora Srbije – Rukovodilac Službe za stručno obrazovanje\nUGS Nezavisnost – Predsednik UGS "Nezavisnost", predsednik Socio-ekonomskog saveta\nUGS Nezavisnost – Član UO UGS "Nezavisnost", Republički savet za zapošljavanje\nUnija poslodavaca Srbije – Generalni sekretar\nMinistarstvo prosvete – Šef odseka za stručno obrazovanje\nProjekat je realizovan kroz niz javnih nastupa širom Srbije (okrugli stolovi, nastupi na lokalnim televizijama, sastanci sa predstavnicima Ministarstva prosvete, konferencije za štampu, kao i putem razvijanja i promovisanja veb sajta www.strucnoobrazovanje.bos.rs)\nCilj ovog projekta bio je osnivanje Nacionalnog saveta za stručno obrazovanje – permanentne i aktivne institucije socijalnog dijaloga relevantnih socijalnih partnera u oblasti stručnog obrazovanja i osposobljavanja i zapošljavanja.\nBOŠ je od 2007. godine javno zagovarao osnivanje Saveta za stručno obrazovanje i ti napori su urodili plodom uvođenjem takve institucije u Zakon o osnovama sistema obrazovanja i vaspitanja iz 2009. godine. Uloga Saveta za stručno obrazovanje je da projektuje, prati i usaglašava razvoj stručnog obrazovanja i obuke i da prati i usaglašava interese, potrebe i mogućnosti svih socijalnih partnera i zainteresovanih strana.


Smanjeno pravo na informisanost - spikoalicija.rs\nNaslovna Praksa Domaća praksa Smanjeno pravo na informisanost\nSmanjeno pravo na informisanost\nIzveštaj koalicije prEUgovor o napretku Srbije u poglavljima 23 i 24 – mart 2019\nDugo očekivani Nacrt zakona o izmenama i dopunama Zakona o slobodnom pristupu informacijama od javnog značaja konačno je objavljen u martu 2018. godine.130 Ako bude usvojen, ovaj Nacrt će, po mišljenju grupe organizacija civilnog društva131 i Poverenika za informacije od javnog značaja i zaštitu podataka o ličnosti, u velikoj meri otežati nadzor nad radom izvršne vlasti.\nIzmenama koje su u Nacrt zakona unete u decembru 2018. godine ograničava se i obim njegove primene, jer određeni pravni subjekti, poput preduzeća koja su u državnom vlasništvu, više ne podležu zahtevima podnetim na osnovu prava na slobodan pristup informacijama.\nŠtaviše, Nacrtom iz decembra uvode se nova ograničenja kada je reč o tom pravu. Ukoliko Nacrt bude usvojen, odbijanje Narodne banke Srbije da pruži informacije neće više biti podložno kontroli Poverenika u žalbenom postupku. To bi u velikoj meri moglo da oteža rad novinara istraživača i organizacija civilnog društva, jer bi se smanjila transparentnost rada državnih preduzeća, kao i državne potrošnje, koje trenutno nadzire Trezor Narodne banke Srbije.\nPromena definicije „državnih organa” delom je pozitivna, jer je ostvarivanje prava olakšano ili prošireno na subjekte koji nisu obuhvaćeni sadašnjim Zakonom. Ovim odredbama sada se obuhvataju i gradske opštine, fizička lica koja vrše javna ovlašćenja (npr. notari), kao i fizička i pravna lica koja obavljaju „delatnosti od opšteg interesa” (npr. koja pružaju komunalne usluge).\nNajvažniju pozitivnu promenu predstavlja ukidanje razlike između „državnih organa” i drugih organa vlasti. Zbog ove promene svi državni organi biće, između ostalog, dužni da sačine, objave i ažuriraju svoje informatore o radu.\nSa druge strane, ograničeno je pravo na informisanost, i to na više načina. Ako bude usvojen sadašnji tekst, jedina informacija o javnim funkcionerima koja će moći da se zatraži odnosila bi se na vršenje javnih ovlašćenja, bez mogućnosti da se traže ostali podaci koji se odnose na njihov rad. Iako je ova izmena opravdana, biće mnogo dilema prilikom utvrđivanja toga da li se neki dokument koji se odnosi na opšte poslovanje privrednog subjekta odnosi i na vršenje javnih ovlašćenja.\nNajštetnija je odredba prema kojoj termin „državni organ” neće obuhvatati društva sa akcijskim kapitalom „koja posluju na tržištu u skladu sa propisima o privrednim društvima”, čak ni onda kada je država član ili deoničar u takvom društvu. Samim tim, mnoga preduzeća koja raspolažu velikom javnom imovinom neće imati obavezu da obezbede pristup informacijama, i to isključivo zato što su u nekom trenutku promenila svoj pravni status. Ovo se obično odnosi na promenu strukture kada ono iz javnog preduzeća prelazi u društvo sa akcijskim kapitalom radi eventualne privatizacije i dokapitalizacije. Primer za to bi mogla biti preduzeća kao što su „Telekom Srbija”, „Air Serbia”, „DIPOS” i „Železnice Srbije”. Preduzeća svoju strukturu obično menjaju na osnovu diskrecione odluke, tako da promena organizacione strukture preduzeća zavisi od procene koju daju Vlada Srbije i lokalna skupština. Nakon promene organizacione strukture, preduzeće može ostati neograničeno dugo u potpunom ili delimičnom vlasništvu države. Stoga bi isključivanje ove kategorije preduzeća u državnom vlasništvu dovelo do ozbiljnog smanjenja transparentnosti rada javnog sektora, a na osnovu diskrecionih političkih odluka.\nKada je reč o preduzećima koja su u državnom vlasništvu, reforma zakonodavstva bi, zbog ostvarivanja javnog interesa, trebalo da ide u suprotnom smeru. Naime, država ima manjinsko vlasništvo u mnogim preduzećima koja raspolažu velikim javnim resursima ili u kojima su im državne i lokalne samouprave kreditni žiranti. Dakle, poslovanje ovih preduzeća, bez obzira na to koliki je udeo države u njihovom vlasništvu, može direktno da utiče na ostvarivanje javnog interesa, i to više nego kada je reč o poslovanju mnogih preduzeća koja su u celini u vlasništvu države.\nNovi Nacrt zakona o izmenama i dopunama Zakona o slobodnom pristupu informacijama od javnog značaja ni pod kojim okolnostima ne sme da smanji dostignuti nivo garancija kada je reč o pristupu informacijama od javnog značaja. Preduzeća u državnom vlasništvu ne bi trebalo da predstavljaju izuzetak.\nNeophodno je da Vlada preduzme sve potrebne korake kako bi se pomenuta pitanja rešila, kako bi se postigao željeni učinak, tj. unapredio pristup informacijama od javnog značaja u prioritetnim oblastima utvrđenim Akcionim planom za Poglavlje 23.\nPrethodni tekstIzveštaj o radu Poverenika za informacije od javnog značaja i zaštitu podataka o ličnosti za 2019. godinu


Nikolić u Zagrebu sa Tuskom i Bajdenom - 24.11.2015, Sputnik Srbija\nPredsednik Srbije imaće odvojen sastanak sa predsednicom Hrvatske. Teme samita biće uglavnom posvećene bezbednosnim pitanjima, ali će se srpskom predsedniku... 24.11.2015, Sputnik Srbija\n19:33 24.11.2015 (Osveženo: 19:40 24.11.2015)\nU Zagrebu se održava dvodnevni samit u okviru procesa Brdo-Brioni, a na skupu se očekuje učešće, između ostalih, potpredsednika SAD Džozefa Bajdena i predsednika Evropskog saveta Donalda Tuska. Skupu će prisustvovati i predsednik Srbije Tomislav Nikolić, koga je na samit pozvala hrvatska predsednica Kolinda Grabar Kitarović, na marginama zasedanja Generalne skupštine Ujedinjenih nacija održanih u septembru u Njujorku, ali i na prethodnom samitu koji je bio održan u Budvi.\n22 Novembar 2015, 23:10\nIvan Mrkić, savetnik za spoljnu politiku predsednika Srbije, kaže za Sputnjik da će ceo samit biti uglavnom posvećen pitanjima bezbednosti, jer je od ranije jasno da se stvari po ovom pitanju ne kreću u najboljem pravcu, i to ne samo, kako ističe, zbog rata na Bliskom istoku, već i zbog migrantske i energetske krize.\nMrkić napominje da je prisustvo Džozefa Bajdena, potpredsednika Amerike, od velikog značaja s obzirom da je spoljna politika njegov resor u Americi, a ovo je dobar način da se neposredno upozna sa svim dešavanja u regionu.\nMrkić dodaje da je ceo skup, koji zajednički organizuju Slovenija i Hrvatska, u međuvremenu proširen i za poziv predsedniku Evropskog saveta Donaladu Tusku, koji će, kako kaže Mrkić, još večeras biti u Zagrebu. Pored njega, samitu će prisustvovati i austrijski predsednik Hajnc Fišer i šef nemačke diplomatije Frank Valter Štajnmajer.\n„Domaćini skupa i predsednik Slovenije Borut Pahor su u međuvremenu zamolili i našeg predsednika da dođe dan ranije da bi prisustvovao neformalnoj večeri na kojoj će biti i Donald Tusk“, kaže Mrkić.\nSavetnik predsednika Srbije kaže da će se u tako neformalnoj atmosferi razgovarati i o tome — šta koga mori i muči i o čemu će se na na predstojećoj sednici razgovarati kako bi se našla neka zajednička nit.\n„Inače, generalno govoreći, teme se same nameću — migrantska kriza i svi bezbednosni aspekti koji su se porodili u poslednjih nekoliko meseci, ali i energetska komponenta koja je važna za sve jer se pokušava naći rešenje da niko ne bude tesnacu“, kaže Mrkić.\nOn navodi da će sigurno biti reči i o proširenju Evropske unije jer, kako kaže, mnogi s pravom misle da se na to pomalo zaboravlja.\n„Da se vidi koji su to razlozi i kojom dinamikom misli Evropska komisija i savet da nastave taj proces proširenja“, kaže Mrkić.\nMrkić kaže da veruje da će predsednik Srbije Tomislav Nikolić imati prilike za odvojen razgovor sa gospodinom Bajdenom i to na Bajdenov predlog, jer se tako nešto već desilo tokom posete Vatikanu kada su Nikolić i Bajden razgovarali nasamo oko sat vremena.\n„Ono što sam siguran jeste da će predsednica Hrvatske hteti odvojen sastanak sa predsednikom Nikolićem. Ali ne treba mešati stvari, jer mi nismo u Hrvatskoj u zvaničnoj poseti, to tek sledi, jer je predsednica Hrvatske već rekla da će pozvati našeg predsednika u zvaničnu posetu kada uslovi budu bolji, s obzirom da Hrvatska nije još formirala vladu“, kaže Mrkić.\nOn ističe da je ovo prilika da srpski predsednik u direktnim razgovorima razmotri neka za nas bitna pitanja poput Kosova, uz komentar da sama činjenica što je po rasporedu sedenja predsednik Srbije smešten do predsednika Evropskog saveta Donalda Tuska otvara mogućnost da se dva sata razgovara o svemu. Mrkić ocenjuje da organizatori nisu to uradili, kako kaže, slučajno.\nNa samitu će biti prisutna i kosovska predsednica Atifete Jahjaga.\nInače, ikao nije oficijelna, ovo je prva poseta srpskog predsenika Hrvatskoj od kako je 2012. godine preuzeo ovu funkciju.\nDomaćin skupa biće hrvatska predsednica i slovenački predsednik Borut Pahor, a oni očekuju da će na samitu biti izražena podrška EU i SAD o uključivanju država regiona u Evropsku uniju i stabilizaciji i rešavanju njihovih odnosa.\nKitarović i Pahor su se već povodom ovog skupa sastali u Ljubljani i tom prilikom hrvatska predsednica je rekla da dolazak američkog potpredsednika govori o nastojanju SAD da se više nego do sada uključe u raspravu o bezbednosnim pitanjima i rizicima u jugoistočnoj Evropi. Pahor je istakao da EU „zbog unutrašnjih teškoća i potrebe za konsolidacijom pridaje manji značaj svom proširenju nego što Zapadni Balkan zaslužuje“.\nSlovenački predsednik je rekao da je cilj samita da se u vreme povećanih bezbednosnih rizika ojačaju međusobno poverenje i saradnja među državama i narodima na Zapadnom Balkanu.\nNikolić: Brinućemo o Srbima u drugim državama\nO rezultatima samita javnost će na zajedničkoj konferenciji za novinare u sredu posle podne obavestiti domaćini skupa, predsednici Hrvatske i Slovenije, kao i američki potpredsednik Bajden i predsednik Evropskog saveta Donald Tusk. Proces Brdo-Brioni okuplja čelnike država jugoistočne Evrope, a zajednički su ga 2013. pokrenule Hrvatska i Slovenija. Cilj procesa je jačanje regionalne saradnje, stabilizacija regiona i podsticanje političkog dijaloga s EU.\nInicijativa predviđa da se jednom godišnje okupe predsednici država regiona s počasnim gostom iz jedne od vodećih zemalja EU. Skup u Zagrebu biće drugi ovogodišnji sastanak predsednika država jugoistočne Evrope u okviru procesa Brdo-Brioni — prvi je bio u junu ove godine u Budvi, a gost na tom skupu bio je austrijski predsednik Hajnc Fišer. Prethodno su gosti procesa bili francuski predsednik Fransoa Oland 2013. na Brdu kod Kranja i nemačka kancelarka Angela Merkel prošle godine u Dubrovniku.


Sve Novosti - 09.03.2020 | Sputnjik Srbija\n14:18 24 Januar 2021\nDrugi zaraženi u Srbiji radi u kineskoj mobilnoj kompaniji, sam se javio lekaru\nKineski državljanin drugi je zaraženi virusom korona u Srbiji. Sa respiratornim simptomima sam se javio lekaru, testiran je, a rezultati analize urađene u Institutu „Torlak“ pokazali su da je pozitivan na virus kovid-19, javljaju „Novosti“.\nVučić: Ljudi iz pojedinih zemalja neće moći da uđu u Srbiju\n„SZO kaže da smo spremni. Kada dovedete stručne ljude, oni ih nazovu dvorskim ludama. Kad radim i borim se za svoj narod oni kažu: ‘E, ajde beži’“, rekao je predsednik Aleksandar Vučić u gostovanju na televiziji.\nUsporava se pad vrednosti rublje i pad svetskih cena nafte\nKurs ruske rublje usporava pad u odnosu na dolar i evro na tržištu Foreks, kao i pad svetskih cena nafte, koje su jutros zabeležile najveće srozavanje u poslednje tri decenije.\nŠume – kako sačuvati drveće?\nPošumnjavanje je jedna od akcija koja se na sva zvona najavljivala u vreme kada je gro gradova u srbiji bilo „pritisnuto“ smogom „obogaćenim“ štetnim materijama.\nBratska podrška iz SAD: I Portland brani svetinje /foto/


Sramotna izjava Kojića: U Potočarima će možda sahraniti i srpske žrtve - IlijasNet\nIlijasNet/BiH/Sramotna izjava Kojića: U Potočarima će možda sahraniti i srpske žrtve\nRedakcija 18. Februara 2020.\nDirektor Centra za istraživanje rata, ratnih zločina i traženje nestalih RS Milorad Kojić kazao je Glasu Srpske da najava da će u Potočarima biti sahranjena 82 neidentifikovana lica predstavlja zloupotrebu i da se s pravom može sumnjati da je riječ o srpskim žrtvama.\n„Za ova neidentifikovana lica se ne zna koje su nacionalnosti a unaprijed ih sahraniti kao da su Bošnjaci je novi zločin“, istakao je Kojić komentarišući najavu bošnjačkog člana Kolegijuma direktora Instituta za traženje nestalih lica BiH Amora Mašovića da će 11. jula u Potočarima vjerovatno biti pokopani posmrtni ostaci 82 neidentifikovane osobe.\n„To što član Mašović namjerava je potpuno nevjerovatno, skandalozno i nedopustivo. To je zloupotreba neidentifikovanih lica i čista manipulacija na koju mi ukazujemo godinama. Neidentifikovanih lica kojih ima i u RS nalaze se u spomen kosturnicama u Banjoj Luci, Nevesinju i Istočnom Sarajevu jer se naprosto ne zna o kojim licima je riječ“, naglasio da je riječ o zloupotrebi žrtava koju treba spriječiti, upozoravaju i iz Organizacije porodica zarobljenih i poginulih boraca i nestalih civila Srebrenice.\nU saopštenju ove organizacije navodi se da je Mašović rekao da će ove godine vjerovatno biti sahranjeni posmrtni ostaci 82 osobe za koje nije utvrđena podudarnost sa preživjelim srodnicima i DNK analizom nije utvrđen identitet.\nU ovoj organizaciji sumnjaju da je riječ o srpskim žrtvama koje su nestale i ubijene tokom rata u BiH i da treba spriječiti zloupotrebu i onemogućiti sahranu tih posmrtnih ostataka dok ne bude utvrđen identitet.\nBH novinari: Političari moraju prihvatiti kritiku u medijima kao dio s


Štamparija Copigraf Faganelj iz Nove Gorice u Sloveniji prva je u regionu kupila digitalni produkcijski printer Ricoh Pro C7200X u konfiguraciji sa opcijama svih pet dodatnih boja.\nŠtampač je isporučen i instaliran u decembru prošle godine, a kompletan posao je odradila kompanija Eurocop, ovlašćeni distributer i Ricoh partner u regionu. Radi se o štampaču koji na tržište dolazi sa mogućnošću štampe pete boje zbog čega je primarno namenjen štampi velikog broja različitih grafičkih aplikacija sa dodatnom vrednošću. Transparentni lak je tu da naglasi dizajn, bela boja može da se nanosi direktno na obojene medije (Ricoh Pro C7200X ima mogućnost štampe bele boje i CMYK-a u jednom prolazu), nevidljiva crvena boja može se koristiti za štampu sigurnosnih aplikacija (infra red), dok fluorescentna žuta i roze mogu doprineti većem uticaju na štampu i proširiti raspon boja.\nU štampariji Copigraf Faganelj instalirana je upravo konfiguracija koja uključuje jedinice za štampu fluorescentne roze i žute boje, nevidljive crvene boje, bele i laka.\n„Pri kupovini štampača razmišljali smo o tome da želimo štampač koji će nam pružiti određenu nadogradnju kada je reč o rešenjima i aplikacijama koje možemo ponuditi tržištu. Ricoh Pro C7200X zahvaljujući beloj boji, clear toneru, fluorescentnoj roze i žutoj, kao i nevidljivoj crvenoj, omogućuje nam upravo to, da klijentima ponudimo kreativne printeve sa dodatom vrednošću. Uz ovakav štampač i njegove mogućnosti možemo reći da smo drugačiji od konkurencije“, kaže Valter Faganelj, vlasnik štamparije. Kako nam je rekao, trenutno rade štampu uzoraka sa specijalnim efektima koje će moći da pokažu klijentima. Posebne efekte, uz primenu na svojim standardnim proizvodima, pokazaće i na drugim proizvodima kao primere za male serije ambalaže.\nOd ostalih karakteristika, štampač odlikuje povećana produktivnost, odnosno brzina štampe od 85 ili 95ppm (crno belo / u boji) plus automatska obostrana štampa dugih listova do 700mm, a jednostrana do 1260mm. Raspon medija na koji je moguće štampati takođe je unapređen i ide do 360 gsm težine.


SAMO U KRUŠEVCU: U DIOPTI 20% POPUSTA NA DIOPTRIJU I BESPLATNI PREGLEDI VIDA - Jefimija TV, Kruševac\nU cilju očuvanja zdravlja očiju i kvaliteta vida, DIOPTA u Kruševcudo 12. septembra organizuje akciju u okviru koje građani mogu da ostvare 20% popusta na kupovinu dioptrijskih okvira i stakala, uz besplatne preglede vida.\nPrema najnovijem istraživanju Međunarodne agencije za prevenciju slepila (IAPB) više od dve milijarde ljudi na svetu ima neku vrstu oštećenja vida, do kod ovog broja najmanje milijardu ljudi ima oštećenje vida koje je bilo moguće izbeći uz pomoć pravovremene reakcije.\nUsled modernog načina života, kao sve češće oštećenje vida javlja se sindrom kompjuterskog vida koji predstavlja direktnu posledicu svakodnevnom dugotrajnom izlaganju ekranima računara i mobilnih telefona. Prema najnovijim istraživanjima, svaka osoba koja u toku dana provodi više od tri sata ispred ekrana, ima predispoziciju da razvije sindrom kompjuterskog vida, a više od 80 odsto onih koji rade na računaru već ima ovu vrstu problema.Stručnjaci smatraju da je razlog tome nedovoljno treptanje oka, jerse pri radu za kompjuterom učestalost treptanja smanjuje i do pet puta. Upravo to dovodi do isušivanja i umora oka što dalje može da izazove lošu produktivnost u radu kod odraslih, a kod dece poteškoće u učenju.


Razvoj elektronske uprave ključan u reformi državne uprave Razvoj elektronske uprave ključan u reformi državne uprave – Personal magazin\nRazvoj elektronske uprave ključan u reformi državne uprave\nDržavni sekretar Ministarstva zdravlja Vlade Republike Srbije Nevena Karanović izjavila je danas da će integrisani informacioni sistem biti uveden u naš zdravstveni sistem do kraja 2015. godine, pri čemu smo sada na polovini tog puta.\nKaranović je na panelu „E-uprava u Srbiji – kako do jeftinije i efikasnije državne uprave”, koji je danas održan u hotelu “Hajat”, ukazala na to da je Republički zavod za zdravstveno osiguranje izgradio potpunu informatičku mrežu i da je sposoban za to da u vrlo kratkom roku građanima pruži podatke i usluge.\nPrema njenim rečima, građani Srbije će najverovatnije do kraja iduće godine moći u svojim domovima zdravlja da koriste “elektronski karton”, odnosno “elektronsku knjižicu”, u kojoj će biti svi podaci koji su potrebni lekaru i pacijentu.\nTakav karton već postoji u domovima zdravlja u Kraljevu, Valjevu i Zrenjaninu, dodala je Karanović i objasnila da razvoj elektronske uprave, koja će pružati usluge prilagođene građanima i privredi na racionalniji i ekonomičniji način primenom informacionih tehnologija, predstavlja ključni element reforme državne uprave koja je u toku u Srbiji.\nSavetnik u Ministarstvu za državnu upravu i lokalnu samoupravu Saša Pivalica naveo je da je elektronska uprava odgovorna, efikasnija, transparentnija i da pokazuje koliko država brine o građanima.\nDržavni sekretar ovog ministarstva Boris Barjaktarović rekao je da je uvođenje informaciono-komunikacione strukture za jednu zemlju važno koliko i izgradnja puteva, mostova i vodovoda.\nOn je podsetio na to da je počela izrada zakona o elektronskom dokumentu, i napomenuo da bi u naredne četiri godine svih 20 osnovnih servisa uprave trebalo da dostignu nivo potpune elektronske obrade zahteva.\nGeneralni direktor “Majkrosofta Srbije” Vladan Živanović istakao je da je svuda u svetu informatička funkcija strateški važna, i ukazao na značaj mogućnosti, znanja i iskustva koji se mogu iskoristiti pomoću ispravne tehnologije u primeni rešenja za olakšavanje života svih građana.\nRegistrator Registra privrednih subjekata Agencije za privredne registre Miladin Maglov naveo je da u ovoj agenciji, prvi put kod nas, postoji jedinstvena centralizovana baza podataka, u kojoj su podaci o približno 330.000 privrednih subjekata.\nOn je rekao da će Agencija upotrebom elektronskog potpisa nastojati da na sveobuhvatan i jedinstven način otpočne sa primenom novih elektronskih procedura.\nMaglov je takođe najavio i projekat koji bi uskoro trebalo da usvoji Vlada Srbije pod nazivom “jednošalterski sistem”, koji ima za cilj da pomogne privrednim subjektima da na jednostavan način pokrenu biznis u Srbiji.\nTeme današnjeg panela bile su E-uprava kao ključni element reforme državne uprave u Srbiji, neophodni preduslovi za institucionalnu primenu elektronskog potpisa, pozitivan uticaj efikasne administracije na privlačenje stranih investicija, kao i infrastrukturni preduslovi za veći prodor interneta i informacionih tehnologija u Srbiji.\nRazvoj elektronske uprave ključan u reformi državne uprave was last modified: October 22nd, 2008 by Redakcija\nDobri poslovni rezultati AMD-a\nDo kraja godine bez povećanja cena telefonskih usluga\nSlobodan Krstic Oct 24, 2008 at 1:39\nZakon o elektronskom poslovanju na prvom mestu\nTrgovina, kao ni ostali fundamentalni društveni procesi se ne mogu kvalitetno razvijati bez ZAKONA O ELEKTRONSKOM POSLOVANJU.\nElektronska trgovina mora biti zakonski regulisana, to je neophodno, ali se to ne mora sprovesti ZAKONOM O ELEKTRONSKOJ TRGOVINI. Gubimo suviše vremena razmišljajući eKlasterski. Treba da budemo racionalniji i mnogo efikasniji i da razmišljamo eGlobalno, baš onako kako smo počeli da razmišljamo negde 2000.godine, pa naprasno prestali bez pravih argumenata.\nPo nekada nerešivi praktični problemi koji se javljaju u automatizaciji kancelarijskog poslovanja između internih procesa jednog preduzeća primenom elektronske dokumentacije, su pored ostalog posledica nedefinisane zakonske regulative u oblasti elektronskog poslovanja. Eksterno elektronsko poslovanje preduzeća se ne može kvalitetno obavljati, a da se prethodno ne usklade svi elementi zakonom regulisani međuprocesni tokovi internog elektronskog poslovanja. Mora postojati potpuna harmonizacija elektronskog poslovanja unutar preduzeća sa elektronskim poslovanjem između preduzeća. Tu harmonizaciju može da obezbedi isključivo i samo jedinstveni ZAKON O ELEKTRONSKOM POSLOVANJU I ELEKTRONSKOM POTPISU, koji će pored ostalog da obuhvati i sve potrebne elemente za definisanje ELEKTRONSKOG DOKUMENTA. Dobro definisanim ovim zakonom neće biti potrebno donositi pojedinačne zakone kao što su ZAKON O ELEKTRONSKOM DOKUMENTU, ZAKON O ELEKTRONSKOJ TRGOVINI itd. To je najefikasniji i najracionalniji put za brzo uključenje Srbije u eEvropu. Pogrešno je shvatanje da je EU svojim preporukama i direktivama Srbiji nametala bilo kakve striktne puteve u e-zakonskoj regulativi. To je samo pogrešno tumačenje onih koji ne znaju ili ne žele da razmišljaju racionalno i efikasno.\nDefinisanje buduće e-zakonske regulative u Srbiji mora mnogo više da konsultuje stručnjake koji se praktično svakodnevno susreću i rešavanju e-probleme poslovanja svojih preduzeća, a manje da se raspravlja na akademskim nivoima koji uglavnom odstupaju od realnosti i pretvaraju se u dugotrajne besplodne i neefikasne diskusije bez pravih konkretno primenljivih zaključaka.


U Užicu najavljena akcija “16 hiljada stabala za 16 hiljada ložišta” - Užicka Republika Press\nPrema procenama u gradu Užicu ima 16 000 individualnih ložišta koja se navode kao osnovni razlog zagađenog vazduha u gradu. Ideja je da svi vlasnici kuća koja poseduju individualna ložišta dobiju po jednu besplatnu sadnicu koju će zasaditi u svom dvorištu. Sredstva za kupovinu16 hiljada sadnica jasena biće izdvojena iz budžeta grada.\nAkcija pošumljavanja pod nazivom “16 000 stabala za 16 000 ložišta” danas je predstavljena javnosti. Da lokalna samouprava ima nameru da započne rešavanje problema zagađenosti svakako je za Užičane dobra vest iako će ova stabla uticati na kvalitet vazduha tek kada ona razviju svoju krošnju.\n“Ovakav projekat ima nemerljiv značaj ali njegova realizacija i uspeh će isključivo zavisiti od zainteresovanosti građana da se prijave i učestvuju u ovoj akciji. Ideja je da direktno naše sugrađane uključimo u kompleksan problem rešavanja kvaliteta vazduha u našem gradu”,rekao je Ivan Stanisavljević, zamenik gradonačelnika Užica.\nPošumljavanje je jedan od najboljih načina i metoda za dugoročno rešavanje problema kvaliteta vazduha i zaštite životne sredine. Procena je da prilikom podizanja novih zasada na jednom hektaru mže biti oko 2500 sadnica pa ukoliko 16 000 sugrađana posadi samo po jednu sadnicu zeleni pojas će se povećati za 6,4 hektara.\n“Uporedo sa ovim projektom koji se celokupno finansira iz budžeta Grada Užica, planiramo i da uz podršku Ministarstva za zaštitu životne sredine nastavimo projekat „Udahnimo život prirodi“ od prošle godine i da u ovoj godini podignemo novi zasad u širem centru grada na površini od oko 10 hektara”, ističe Stanisavljević.\nKoordinatorka Kancelarije za mlade Grada Užica Marija Maričić dodala je da će volonteri ove kancelarije animirati građane da se odazovu akciji jer su prepoznali njen značaj. Svake nedelje oni će deliti flajere i obaveštavati o ovoj akciji.\nGrađani će moći da biraju između sadnice jasena i mleča koji je sličan javoru. Podela sadnica biće u toku marta da bi pošumljavanje bilo uspešno kada počne vegetacija. Pored građana predstavnici grada uputili su poziv i privrednicima, ustanovama i svima koji imaju mogućnosti da u dvorištu posade drvo i da se odazovu akciji.\nPrijavljivanje je do kraja februara online na sajtu Grada Užica, putem mejla –ijasamodgovoran@uzice.rs, na telefon 031592 421 ili direktno u prostorijama Odeljenja za zaštitu životne sredine i održiv i razvoj.


Istraživanje i testiranje\nPre ulaganja novca u novi poslovni poduhvat, potencijalni preduzetnik mora da utvrdi kolike su realne šanse za uspeh njegove poslovne ideje. Ako ste jasno utvrdili šta je vaš proizvod ili usluga, počnite od detaljnog upoznavanja sa uslovima na tržištu na koje izlazite, u okviru specifične delatnosti kojom se bavite.\nMožete razgovarati sa vlasnicima već razrađenih preduzeća u vašoj oblasti – pitajte ih o troškovima pokretanja i održavanja posla, o prometu i o profitu koji ostvaruju, o načinima upravljanja radnim procesom i zaposlenima. Raspitajte se i na drugim stranama o njihovom poslovanju kako biste stekli objektivniju sliku i pokušajte da izvučete zaključak o tome šta i kako možete da uradite bolje, efikasnije ili jeftinije od njih. Procena konkurencije uključuje i analizu na osnovu sakupljenih informacija o tome šta su njihove prednosti, a šta slabosti, koje su greške iz kojih možete da izvučete pouku.\nIstovremeno sa istraživanjem konkurencije, istražujte i tržište, odnosno svoje potencijalne mušterije – nužno je da upravo kod njih testirate svoju ideju pre nego što pređete na realizaciju. Odredite svoju ciljnu grupu, odnosno: ko su ljudi koji bi platili za vaš proizvod ili uslugu. Krenite od prijatelja, rođaka, komšija i kolega, pošto su oni vaši prvi potencijalni potrošači; pokušajte da razgovarate sa što više ljudi za koje mislite da mogu da spadaju u vašu ciljnu grupu. Pitajte šta im se dopada i ne dopada kod vašeg proizvoda ili usluge, imaćete priliku da unapredite svoju ideju i da saznate koliko bi vaše potencijalne mušterije bile spremne da plate.


Novih sedam lokalnih zajednica u GOLD projektu – STUDOMAT.ba\nPrvi Međunarodni sajam univerziteta, fakulteta i visokih škola u Sarajevu\nSporazum o zapošljavanju bh. radnika u Kataru nudi čvrst pravni...\nNovih sedam lokalnih zajednica u GOLD projektu\nProjekat unapređenja lokalnog razvoja (GOLD), podržan od strane američke i švedske vlade, ozvaničio je saradnju sa sedam lokalnih zajednica koje gravitiraju Tuzli.\nFoto: Arhiva; eKapija.ba\nMemorandum o razumijevanju potpisali su David Barth, direktor misije USAID-a u BiH, zamjenik gradonačelnika Doboja Dragan Vasilić, načelnici općina Gračanica Nusret Helić, Tešanj Suad Huskić, Živinice Hasan Muratović, i u ime općina Gradačac Mustafa Šakić, pomoćnik načelnika za privrede, razvoj i finansije, Lukavac Zuhdija Hrvatović, pomoćnik načelnika za budžet i finansije, i Srebrenik Damir Hodžić, zamjenik načelnika.\nTom prilikom David Barth naglasio je da je iznalaženje sistematskih rješenja za smanjenje visoke stope nezaposlenosti ključni prioritet za sve nivoe vlasti.\nU proteklom periodu USAID/Sida GOLD projekat u saradnji sa Federalnim zavodom za zapošljavanje, kantonalnim vladama i zavodima za zapošljavanje, općinama, i lokalnim razvojnim agencijama pomogao je otvaranje preko 500 radnih mjesta u tekstilnoj, automobilskoj, elektro i hemijskoj industriji u Bužimu, Konjicu, Olovu, Visokom, Vogošći, i Zavidovićima.\nSedam kompanija učesnica USAID/Sida GOLD projekta će kroz investicije u proširenje svojih proizvodnih kapaciteta, pored otvaranja radnih mjesta, doprinijeti povećanju izvoza i jačanju konkurentnosti zemlje.\nGlavni cilj USAID/Sida Projekta unapređenja lokalnog razvoja (GOLD) je snažna podrška lokalnim zajednicama na ekonomskom razvoju, privlačenju investicija i otvaranju novih radnih mjesta. USAID/Sida GOLD projekat razvija model održivog lokalnog ekonomskog razvoja pri čemu će partnerske općine kreirati model ekonomskog razvoja, koji će biti primjenjiv u cijeloj zemlji kao temelj za održiv ekonomski rast.


"Znam šta je nama činiti, zaštitićemo naš narod" | Ekspres.net\nPredsednik Srbije Aleksandar Vučić izjavio je da "zna šta nam je činiti", ukoliko kosovski Albanci ponovo upadnu na sever Kosova i uznemiravaju srpski narod i dodao da se nada da nikada nećemo imati priliku da vidimo na koji će način to uraditi.\nVučić je nakon obilaska fabrike i razvojnog centra kompanije "Brose" u Pančevu rekao, odgovarajući na pitanje novinara kako će zaštititi Srbe na KIM, da oni mogu da probaju sve što mogu protiv Srba pa će videti šta će se desiti.\n"Srbi su me razumeli. Nisam to rekao pod emocionalnim pritiskom. Kada shvatite da ste saterani kao zemlja u ćošak ostaje vam da se predate ili borite. Predaja nije opcija, a neki drugi nek vide da li će da opravdavaju divljanje Albanaca na severu. Ja znam šta je nama činiti, zaštitićemo naš narod. Tačka. Kako, nadam se da nikada nećete morati da vidite", rekao je Vučić.\nOn je podsetio novinarku, koja je postavljajući pitanje o tome kako će zaštititi Srbe apostrofirala navodnu obavezu Srbije po Briselskom sporazumu, rekao da je pitanje postavljeno bez znanja sta piše u Briselskom sporazumu.\n"To nema veze sa tim sporazumom" rekao on i objasnio da postoji jedino aneks sa NATO.om u vezi dolaska oklopnih vozila na sever.\n"Oni (Kosovo) nemaju pravo da imaju svoju vojsku, a to što izmišljaju Kosovske bezbednosne snage uz pomoć stranaca to je drugo. Jasno je da nemaju pravo da dolaze na sever bez saglasnosti četiri gradonačelnika i Kfor-a. Ovo je 7 ili 8 upad ne bi li prikazali silu", rekao je Vučić i dodao da je to kršenje onoga što je NATO potpisao i samog duha dijaloga.\n"Dobijao sam izveštaje šta mediji tajkunski pišu i da su zabrinuti za bezbednost Srba. Imao sam u vidu bezbednost i položaj Srba, ono što sam imao želju da kažem rekao sam i nemam nameru da išta dodam", rekao je Vučić.\nNa pitanje da li je proverio u kakvim uslovima žive kineski radnici u Srbiji, Vučić je rekao da nije predsednik Kine da bi to proveravao i da je to posao za "naše kineske prijatelje".\nDirektor Kosovske policije Samedin Mehmeti izjavio je da je jutrošnja akcija policije rezultat istrage pokrenute pre godinu dana i da zbog otpora građana na severu KIM ne može u potpunosti da se izvrši.\nOpozicione stranke osudile upad ROSU\nVesti 13.10.2021. 15:34


subota, 07. maj 2022. 07:55\nDolovo: "Kulturni izlog" za mesec maj 2022\nDom kulture iz Dolova ima praksu da svoj spoljašnji izlog ispuni sadržajem koji je aktuelan za određeni mesec. U blizini se nalazi autobusko stajalište, pa meštani svrate da pročitaju zanimljivosti.\nčetvrtak, 21. april 2022. 10:44\nPredavanje o Gruziji i Jermeniji u Dolovu\nKnjiževnica Tamara Lujak održala je juče u prostorijama Udruženja penzionera, u zgradi Doma kulture u Dolovu, predavanje o Gruziji i Jermeniji, zemljama koje su prve na svetu primile hrišćanstvo.\nutorak, 19. april 2022. 09:04\nDolovo: Predavanje Tamare Lujak o Gruziji i Jermeniji\nKnjiževnica Tamara Lujak održaće predavanje o Gruziji i Jermeniji, u prostorijama Udruženja penzionera u zgradi Doma kulture Dolovo u sredu, 20. aprila u 11 sati.\nnedelja, 30. januar 2022. 14:29\nKreativno-umetničko veče Živana Pujića, umetnika iz Pančeva, održano je sinoć u Domu kulture u Dolovu. Živan Pujić je pred publikom u Dolovu čitao i recitovao svoju poeziju.\nutorak, 25. januar 2022. 08:13\nU Domu kulture u Dolovu u subotu, 29. januara u 18 časova biće priređeno kreativno-umetničko veče Živana Pujića, multimedijalnog umetnika i menadžera u kulturi iz Pančeva.\npetak, 07. januar 2022. 11:19\nOdržan prvi „Dolovo film fest“ (VIDEO)\nPrvi „Dolovo film fest“ održan je 5. januara u prostoru stare diskoteke Doma kulture u Dolovu. Ovaj događaj je objedinio i prikazao produkciju filmskih i video ostvarenja nastalih tokom 2021. godine u Dolovu.\nponedeljak, 03. januar 2022. 08:00\nU Domu kulture u Dolovu po prvi put će ove godine biti održan „Dolovo film fest“. Ova manifestacija biće održana 5. januara u prostorijama Doma kulture u okviru koje će publika moći da pogleda filmska ostvarenja stvaralaca iz Dolova.\nsubota, 13. novembar 2021. 11:47\nRadionica pustovanja vune u Dolovu\nRadionica pustovanja vune biće održana u subotu, 13. novembra od 10 do 14 sati u Domu kulture u Dolovu. Radionica će biti održana u prostorijama Udruženja žena "Dolovke".\nponedeljak, 11. oktobar 2021. 07:26\nIzložba dečjih radova u Galeriji Doma kulture u Dolovu\nPovodom Dečje nedelje (od 4. do 10. oktobra), u galeriji Doma kulture u Dolovu, postavljena je izložba likovnih radova dece iz Osnovne škole "Aksentije Maksimović" Dolovo.\npetak, 08. oktobar 2021. 10:27\nObeležena Dečja nedelja u Dolovu od 4. do 10. oktobra\nPovodom obeležavanja Dečje nedelje, Dečji savez u OŠ "Aksentije Maksimović", Dolovo u saradnji sa MZ "Mita Vukosavljev" i Domom kulture u Dolovu organizovao je niz aktivnosti.


Republika / Ko je srećniji, vlasnici pasa ili vlasnici mačaka?\nnedelja, 14. 4. 2019.| 04:13\n(VIDEO) Ova mačka radi na aerodromu\nPrethodna istraživanja na ovu temu dala su različite rezultate. Istraživački centar "Pew" iz Vašingtona 2006. godine nije pronašao značajne razlike u sreći između vlasnika mačaka i pasa, dok je studija iz 2016. godine takođe veću sreću dodelila vlasnicima pasa. Njihova studija iz 2015. godine povezala je prisutnost mačke u domu s manje negativnih emocija, ali ne nužno s povećanjem pozitivnih.\nLifestyle Ljubimac Pas Mačka Sreća Radost Vlasnici mačaka Vlasnici pasa\nDa li mačke i psi mogu da postanu vegetarijanci?


Rezultati pretrage za: Joksimović\nĐorđe Joksimović po sedmi put krenuo peške za Beograd\nKragujevčanin Đorđe Joksimović, čije su tri kćerke smeštene u hraniteljsku porodicu, sedmi put je krenuo peške za Beograd.\nSrbija spremna za realizaciju IPA 3 po novim pravilima EU\nMinistar za evropske integracije i glavni pregovarač za vođenje pregovora o pristupanju Srbije Evropskoj uniji Jadranka Joksimović rukovodila je danas redovnim sastankom sa koordinatorima šest pregovaračkih klastera, na kojem se razgovaralo o aktivnostima koje se realizuju u procesu pristupanja Srbije Uniji.\nJoksimović: IPA fondovi EU poboljšavaju kvalitet građana\nMinistar za evropske integracije Jadranka Joksimović ocenila je danas da je korišćenje pretpristupnih fondova EU važno za evrointegracije naše zemlje s obzirom da novac koji Srbija koristi iz tih fondova se ulaže u konkretne projekte koji poboljšavaju kvalitet života građana.\nSrbija nastavlja da jača strukture za pristupni proces EU\nSrbija je spremna da, uz aktivnu podršku evropskih partnera, pre svega Nemačke, nastavi da jača strukture za pristupni proces Evropskoj uniji , izjavila je danas ministar za evropske integracije Jadranka Joksimović i izrazila očekivanje da će politika proširenja postati ''popularnija'' među pojedinim državama članicama EU i da će se taj proces ubrzati.\nSastanak Koordinacije za vođenje pregovora o pristupanju Evropskoj uniji\nMinistar za evropske integracije i glavni pregovarač za vođenje pregovora o pristupanju Republike Srbije Evropskoj uniji, Jadranka Joksimović, predsedavala je danas sastankom sa koordinatorima svih šest pregovaračkih klastera, na kojem su razmatrali dalje korake Vlade Srbije u pregovaračkom procesu.\nJoksimović: Srbija je hrabro ušla u zelenu tranziciju\nSrbija je hrabro i odgovorno ušla u maticu promena globalne transformacije, koja uključuje i prelazak na zelenu ekonomiju, izjavila je danas ministarka za evropske integracije Jadranka Joksimović.\nPromena Ustava nije samo zbog EU, već unapređenja pravosuđa\nMinistarka za evropske integracije Srbije Jadranka Joksimović izjavila je danas da inicijativa za promenu Ustava nije tema koja se tiče samo evropskih integracija zemlje, već da predstavlja instrument za unapređenje temelja jedne uspešne i demokratske države, što čini efikasno i nezavisno pravosuđe.\nJoksimović: Saradnja Srbije i EIB na Agendi povezivanja Zapadnog Balkana\nMinistar za evropske integracije i nacionalni IPA koordinator Jadranka Joksimović razgovarala je danas sa novim šefom regionalnog predstavništva Evropske investicione banke za Zapadni Balkan Alesandrom Bragoncijem o saradnji u projektima značajnim za ekonomski i društveni razvoj Srbije, a koji se pripremaju i realizaciju u saradnji Vlade Srbije i EIB-a.\nJoksimović i Bilčik o reformama i pristupnom procesu\nMinistar za evropske integracije Jadranka Joksimović razgovarala je danas sa izvestiocem Evropskog parlamenta za Srbiju Vladimirom Bilčikom o aktuelnim reformskim aktivnostima Vlade Srbije u procesu evropskih integracija.\nJoksimović: Berlin u Srbiji vidi važnog kandidata za članstvo\nMinistarka za evropske integracije Jadranka Joksimović izjavila je danas da su jako korisni razgovori, koje je u Berlinu imala u Ministarstvu spoljnih poslova, sa ministrom Mihaelom Rotom i poslanicima Bundestaga, pokazali da Nemačka u Srbiji prepoznaje partnera i važnog kandidata za članstvo.\nBrnabić i Varhelji o aktivnostima Srbije u procesu pristupanja\nPremijerka Ana Brnabić održala je danas onlajn sastanak sa evropskim komesarom za proširenje i susedstvo Oliverom Varheljijem i upoznala ga sa aktivnostima koje su dogovorene sa Skupštinom Srbije u vezi sa procedurom promene Ustava.\nJoksimović: Podrška Francuske razvojne agencije zelenim investicijama\nMinistarka za evropske integracije Jadranka Joksimović razgovarala je danas sa ambasadorom Francuske u Srbiji Žanom Lujem Falkonijem i šefom beogradske kancelarije Francuske razvojne agencije Dominikom Obergom o nastavku pristupnih pregovora Srbije Evropskoj uniji, kao i o daljem jačanju bilateralnih odnosa, saopštilo je Ministarstvo.\nJoksimović: Za nas meradovni sporazumi, ne non-pejperi\nPoslednjih dana i nedelja mnogo takozvanih non-pejpera cirkuliše u etru, i to po veoma osetljivim temama, a oni služe za "opipavanje pulsa" zainteresovanim subjekima, regionalnim i međunarodnim, izjavila je ministar za evropske integracije Jadranka Joksimović.\nJoksimović: Pristali smo na manje doza da bi pomogli regionu\nMinistar za evropske integracije Jadranka Joksimović izjavila je danas tokom posete Institutu za javno zadravlje "Batut" da je Srbija pristala na manji broj vakcina iz kontigenta od 651.000 koji je EU uputila Zapadnom Balkanu, jer su one potrebnije zemljama u regionu koje imaju problem i zbog nevakcinisanog medicinskog osoblja.\nVarhelji u poseti Batutu\nEvropski komesar za proširenje Oliver Varhelji i ministarka za evropske integracije Srbje Jadranka Joksimović počeli su večeras posetu Institutu za javno zdravlje Srbije Batut, povodom donacije EU od 1.170 vakcina Fajzer/Biontek našoj zemlji.\nJoksimović: Poljska podržava proširenje i Srbiju na putu ka EU\nMinistar za evropske integracije Jadranka Joksimović razgovarala je danas sa ambasadorom Poljske Rafalom Perlom o nastavku pregovora Srbije o pristupanju EU, kao i o bilateralnim odnosima dveju zemalja i situaciji u regionu, saopštilo je Ministarstvo.\nU ponedeljak Sporazum o pomoći vredan 22 miliona dolara\nPotpisivanjem amandmana na Sporazum o pomoći između Srbije i SAD za bolje funkcionisanje javne uprave i na Sporazum dve zemlje za konkurentniju tržišnu ekonomiju u ponedeljak će Srbiji biti obezbeđena dodatna bespovratna pomoć od 22 miliona dolara.\nJoksimović i Hristodulidis: Iskrena podrška putu Srbije ka EU\nMinistar za evropske integracije Jadranka Joksimović razgovarala je danas sa ministrom spoljnih poslova Kipra Nikosom Hristodulidisom o procesu pristupanja Srbije Evropskoj uniji, bilateralnim odnosima, kao i o situaciji u regionu.\nJoksimović: Očekujem nastavak nabavke vakcina iz Kovaksa\nMinistar za evropske integracije Jadranka Joksimović izjavila je da je Srbija večeras dobila prve doze vakcina iz Kovaks mehanizma i izrazila nadu da će se nabavka vakcina iz tog programa istom dinamikom nastaviti i ubuduće.\nVarhelji: Ubrzati proces pregovaranja o članstvu Srbije u EU\nEvropski komesar za proširenje Oliver Varhelji danas je izrazio nadu da će se proces pregovaranja o članstvu Srbije u EU ubrzati, ali je naglasio da to zavisi od Srbije i sprovođenja reformi, naročito po pitanju fundamentalnih reformi.\nBrnabić: Ove godine otvaranje bar jednog klastera sa EU\nPremijerka Ana Brnabić izjavila je danas u skupštini da je Srbija spremna ove godine da otvori bar jedan od ukupno šest pregovaračkih klastera sa EU, kao i da je pripremljeno pet pregovaračkih pozicija.\nJoksimović: Zajedno sa EU u borbi protiv pandemije\nSrbija je do sada sa EU preduzela niz značajnih koraka u borbi protiv pandemije koronavirusa, i na zdravstvenom i na ekonomskom nivou, kaže ministar za evropske integracije Jadranka Joksimović i navodi da očekuje da će uskoro početi da funkcioniše i Kovaks mehanizam za nabavku vakcina za sve zemlje Zapadnog Balkana.\nVarhelji i ministri o vakcinaciji na Zapadnom Balkanu\nMinistar za evropske integracije Jadranka Joksimović kaže da se proces vakcinacije u Srbiji odvija u skladu sa izuzetnim naporima Vlade da vakcine obezbedi za sve građane koji su se opredelili za to.\nKisić sa Joksimovićem: Verujem u odluku u interesu dece\nMinistarka za rad, zapošljavanje, boračka i socijalna pitanja Darija Kisić Tepavčević istakla je danas, posle razgovora sa Đorđem Joksimovićem, da veruje da će nadležne institucije u daljem procesu doneti odluku koje su u isključivom interesu dece.\nVučić: Za Srbiju ne postoji ništa važnije od njene dece\nPredsednik Srbije Aleksandar Vučić primio je jutros Đorđa Joksimovića, kome je troje maloletne dece oduzeto 2015. godine.\nJoksimović: Zatražiću od predsednika da mi pomogne\nKragujevčanin Đorđe Joksimović, kome su tri maloletne ćerke oduzete 2015, stigao je večeras u Beograd, a namerava da sutra od predsednika Srbije Aleksandra Vučića zatraži da mu pomogne da vrati svoju decu.\nJoksimović: Aktivna saradnja sa OEBS-om u oblasti vladavine prava\nMinistar za evropske integracije Jadranka Joksimović danas je sa novopostavljenim šefom Misije OEBS-a u Srbiji ambasadorom Janom Bratuom razgovarala o procesu evropske integracije naše zemlje, a pre svega o reformskim aktivnostima Vlade Srbije usmerenim na ubrzanje pristupnih pregovora.\nJoksimović s poslanikom Bundestaga o evrointegracijama Srbije\nMinistar za evropske integracije Jadranka Joksimović razgovarala je danas sa poslanikom Hrišćansko-demokratske unije u nemačkom Bundestagu Marijanom Vendtom o evropskim integracijama Srbije, kao i o unapređenju odnosa dveju zemalja i situaciji u regionu Zapadnog Balkana.\nTranzicija energetskog sektora važan deo Zelenog dogovora\nMinistar za evropske integracije i Nacionalni IPA koordinator, Jadranka Joksimović, razgovarala je danas sa direktorom Sekretarijata Energetske zajednice Janezom Kopačem.\nJoksimović: Briga za građane i fleksibilna održivost Srbije u pandemiji\nSve reforme koje je Srbija napravila u oblasti vladavine prava prethodnih godina uz podršku Saveta Evrope u evropskim integracijama dovele su do toga da je naša zemlja u vreme pandemije virusa korona pokazala fleksibilnu održivost i da je briga za interes građana na prvom mestu, ocenila je danas ministar za evropske integracije Jadranka Joksimović.\nRezolucije EP - odraz političkih stavova raznih partija\nMinistar za evropske integracije Jadranka Joksimović izjavila je danas da je Evropski parlament važan forum i institucija, u kojem, poput nacionalnih parlamenata, postoje različite političke grupacije sa politički intoniranim stavovima koji po nekim pitanjima nisu isti zvaničnim stavovima Evropske komisije.\nPrijateljski odnosi i razvojna saradnja Srbije i Japana\nMinistar za evropske integracije Jadranka Joksimović razgovarala je danas sa novoimenovanim ambasadorom Japana u Srbiji Takahikom Kacumatom, koga je upoznala sa aktuelnim aktivnostima Srbije u procesu pristupanja Evropskoj uniji.\nJoksimović: Nova metodologija za veći kredibilitet pregovora\nMinistar za evropske integracije Jadranka Joksimović razgovarala je danas putem video-linka sa Klemanom Bonom, državnim ministrom za evropske poslove u Ministarstvu za Evropu i spoljne poslove Francuske, o evropskoj integraciji Srbije, posebno o novoj metodologiji pregovora, kao i o drugim aktuelnim bilateralnim pitanjima od značaja za odnose dveju zemalja u kontekstu pregovaračkog procesa.\nJoksimović: Spremni za primenu nove metodologije\nMinistar za evropske integracije Jadranka Joksimović glavni je pregovarač Srbije sa Briselom u pregovorima za pristupanje Evropskoj uniji, a njen tim u skaldu sa novom metodologijom rada menja strukturu, pa se osnivaju dva nova sektora.\nJoksimović: Od SAD još 22 miliona dolara razvojne pomoći\nMinistar za evropske integracije i koordinator međunarodne razvojne pomoći Jadranka Joksimović potpisala je danas Amandmane na Sporazume kojima su Sjedinjene Američke Države opredelile 22 miliona dolara bespovratne pomoći Srbiji.\nJoksimović: Nova metodologija za efikasniji proces\nMinistar za evropske integracije Jadranka Joksimović razgovarala je danas sa ambasadorom Austrije u Srbiji Nikolausom Luterotijem o evropskim integracijama Srbije, ali i o bilateralnim odnosima i pitanjima značajnim za stabilnost i povezivanje u regionu.\nOčekujem da EU obnovi dinamiku politike proširenja na Zapadni Balkan\nMinistarka za evropske integracije Jadranka Joksimović sastala se danas sa šefom misije Saveta Evrope u Beogradu Tobijasom Flesenkemperom i izrazila nadu da će Evropska komisija uspeti da obnovi dinamiku politike prosirenja prema Zapadnom Balkanu tokom ove godine, kada se, kaže, i nazire delimična relaksacija krize izazvane pandemijom kovida-19.\nJoksimović: Britancima laknulo zbog sporazuma sa EU\nPostizanje sporazuma Ujedinjenog Kraljevstva sa Evropskom unijom o trgovinskim odnosima posle 1.januara, u britanskoj javnosti dočekano je euforično i sa olakšanjem, kaže ambasadorka Srbije u Londonu Aleksandra Joksimović.\nJoksimović: EU najveći donator bespovratnih sredstava\nMinistar za evropske integracije Jadranka Joksimović izjavila je danas da je Vlada Srbije pre par godina uspela da obezbedi da Srbija dobije akreditaciju za korišćenje IPARD-a za ruralni razvoj u iznosu od 175 miliona evra bespovratno za period od 2014.do 2020.godine.\nJoksimovic: Evrointegracije su krovna međusektorska politika Srbije\nMinistar za evropske integracije Jadranka Joksimović, odgovarajući danas na kritike poslanika Enisa Imamovića, kazala mu je da je pogrešno shvatio proces evrointegracija kao partikularni instrument za ostvarenje potreba dela manjinske zajednice koju predstavlja.\nJoksimović: Programi prekogranične saradnje veoma uspešni\nMinistarstvo za evropske integracije godinama uspešno sprovodi programe prekogranične saradnje EU u Srbiji, kroz sedam programa sa Mađarskom, Hrvatskom, Bugarskom, Rumunijom, Severnom Makedonijom, Crnom Gorom i BiH, ali je i partner svim organizacijama čiji rad doprinosi boljitku građana Srbije koji žive u pograničnim regionima.\nJoksimović: Aktivna podrška Španije evropskom putu Srbije\nMinistar za evropske integracije Jadranka Joksimović razgovarala je danas sa ambasadorom Kraljevine Španije Raulom Bartolomeom Molinom o aktivnostima Srbije u procesu pristupanja Evropskoj uniji, bilateralnim odnosima, kao i o situaciji u regionu.\nSrbija ove godine pokazala da je verodostojna evropska zemlja\n"Ova godina ne samo da je pokazala da Srbija nije udaljena od EU, nego je pokazala da je Srbija verodostojna evropska država. Pokazali smo ekonomsku otpornost u najvećoj pandemiji modernog sveta, a naši građani su dobili najbolju zdravstvenu zaštitu", rekla je ministar za evropske integracije Jadranka Joksimović.\nJoksimović: Što hitnije uobličiti primenu nove metodologije za Srbiju\nMinistar za evropske integracije Jadranka Joksimović izjavila je danas, nakon blokade ministarskih Zaključaka o proširenju u Savetu EU, da bi najpre trebalo što hitnije uobličiti primenu nove metodologije na pristup i proces Srbije, sa kojom se kasni, jer zemlje članice i EK očigledno ne mogu da se usaglase oko pregovaračkih okvira za Severnu Makedoniju i Albaniju.\nMinistar za evropske integracije Srbije Jadranka Joksimović ocenila je danas povodom izjave Viole fon Kramon da je dobro što Evropska komisija za sada neće otvarati nova poglavlja sa Srbijom, da je poslanica Evropskog parlamenta otvoreno politički inspirisana protiv Vlade Srbije i da njen tvit osvrt "stvarno i ne ide dalje od političke pristrasnosti koja se toliko ustalila među pojedinim poslanicima pojedinih političkih grupa u EP".\nJoksimović i Adam: Važno da EU i Srbija pokažu više entuzijazma\nMinistar za evropske integracije Jadranka Joksimović izjavila je danas da će Vlada Srbije još odlučnije sprovoditi reforme neophodne za članstvo u EU, ali i naglasila da očekuje da i EU pokaže snažniju političku volju za politiku proširenja i primenu nove metodologije.\nMinistarka za evropske integracije Jadranka Jokismović izjavila je danas da do kraja godine očekuje međuvladinu konferenciju sa EU na kojoj bi se razjasnili principi nove metodologije kako bi Srbija sledeće godine mogla da intenzivira pregovarački proces otvaranjem klastera.\n21:54 Jul 30, 2021\n19:52 Jul 30, 2021\nOluje u Viskonsinu donele tri tornada, jedan čovek stradao\n14:42 Jul 30, 2021\n12:55 Jul 30, 2021\n9:39 Jul 30, 2021


CKKS – Pokloni Crvenog križa Federacije BiH za djecu korisnike kuhinje Crvenog križa Kantona Sarajevo\nPokloni Crvenog križa Federacije BiH za djecu korisnike kuhinje Crvenog križa Kantona Sarajevo\nstu 18, 2016 Administrator Novosti Komentari isključeni za Pokloni Crvenog križa Federacije BiH za djecu korisnike kuhinje Crvenog križa Kantona Sarajevo\nU susret Međunarodnom danu djeteta, koji se obilježava 20.11.2016. godine, sa ciljem boljeg razumijevanja, prihvaćanja i dobrobiti sve djece, Crveni križ Federacije BiH obezbjedio je poklon pakete (mlijeko, keks, slatkiši) za najmlađe korisnike kuhinja Crvenog križa Kantona Sarajevo i Crvenog križa grada Mostara, u ukupnoj količini od 500 litara mlijeka, 70 kg keksa i 40 kg bombona.\nCentralna kuhinja CKKS je u petak 18.11.2016.g., uz podjelu toplog obroka i suhog obroka za dane vikenda, na općinske puktove za podjelu obroka izvršila distribuciju i poklona Crvenog križa Federacije BiH za najmlađe korisnike kuhinje.\nObzirom na to da su djeca rizična grupa i da se program „Upozoravanje na mine“ sprovodi kroz aktivnosti u osnovnim školama, tom prilikom su predstavnici Crvenog križa FBiH, 18.11.2016. godine obišli i jedan broj punktova kuhinja Crvenog križa u općinskim organizacijama Centar, Novo Sarajevo i Ilidža i podijelili 101 svesku i raspored časova sa znacima upozorenja na mine i neeksplodirana ubojita sredstva.\nEkipa OŠ Behaudin Selmanović" najuspješnija na 20. Kantonalnom takmičenju osnovnih škola iz programa «Upozoravanje na opasnost od mina» 20. općinsko takmičenje iz programa “Upozoravanje na opasnost od mina” ekipa osnovnih škola Općine Novi Grad


KVALITET JE PRIORITET\nFokus EuroCons Group je, u startu, bilo zastupanje renomiranih evropskih kompanija. Saradnja sa liderskim firmama dodatno je učvrstila uverenje da je kvalitet primaran za svaki vid poslovanja.\nTaj princip je zadržan i nadograđivan vremenom, kako je firma širila svoje delatnosti, pored zastupstva, na projektovanje, konsalting i kompletan inženjering za raznorodne industrijske branše, od onih sa jednostavnim, do onih sa sofisticiranim proizvodnim procesima, kakva je farmaceutska proizvodnja.\nProfesionalizam podrazumeva stalno usavršavanje svakog pojedinca u timu, i nadasve posvećivanje posebne pažnje kvalitetu, od komunikacije do realizacije. Poštovanje kvaliteta se valorizuje razvojem, a potvrđuje sertifikatima.\nKako bi uskladili svoj rad sa zahtevima ovog međunarodnog standarda, specificirali smo zahteve za sistem menadžmenta kvalitetom, tako da pokažemo svoju sposobnost da konzistentno obezbeđujemo proizvode i usluge koji ispunjavaju zahteve korisnika i primenljivih zakona i propisa. Cilj nam je i da povećamo zadovoljstvo korisnika efektivnom primenom sistema, uključujući procese za poboljšavanje sistema i za obezbeđenje usaglašenosti sa zahtevima korisnika i primenljivim zahtevima zakona i propisa.\nPrimenom zahteva ovog međunarodnog standarda, specificirali smo zahteve za sistem menadžmenta životnom sredinom, koje organizacija može da koristi da unapredi svoje performanse životne sredine. Težimo upravljanju svojim odgovornostima za životnu sredinu na sistematičan način, koji doprinosi stubu održivosti životne sredine.\nNastojimo da ostvarimo predviđene ishode svog sistema menadžmenta životnom sredinom, koji obezbeđuje vrednost za životnu sredinu, samu organizaciju i zainteresovane strane. Konzistentno sa politikom životne sredine organizacije, predviđeni ishodi sistema menadžmenta životnom sredinom obuhvataju unapređivanje performansi životne sredine, ispunjavanje obaveza za usklađenost i ostvarivanje ciljeva životne sredine.\nDa bi svoj rad uskladili sa zahtevima ovog međunarodnog standarda, specificirali smo zahteve za sistem menadžmenta bezbednošću i zdravljem na radu (OH&S) kako bi obezbedili bezbedna i zdrava radna mesta, sprečavanje povreda u vezi sa radom i narušavanja zdravlja, kao i da proaktivno poboljšavamo svoje OH&S performanse. Nastojimo da ostvarimo predviđene ishode svog OH&S sistema menadžmenta kroz stalno poboljšavanje OH&S performansi, ispunjavanje zakonskih zahteva i drugih zahteva i ostvarivanje OH&S ciljeva.\nSRPSISO/IEC 17025 ISO standardi iz serije 14644\nJedinstvenost firme “Lab Prova” na ovim prostorima, 2009. godine potvrdio je sertifikat o akreditaciji SRPS ISO/IEC 17025 u skladu sa ISO standardima serije 14644 – prvi sertifkata takve vrste u Srbiji i u okruženju.\nKompanija EuroCons Group 2015. godine postala je nosilac sertifikata “Excellent SME” bonitetne kuće “Coface”. Ovaj sertifikat pruža garanciju kupcima i potencijalnim poslovnim partnerima da je kompanija koja ga poseduje kredibilan i pouzdan partner. Kredibilitet garantuju Privredna komora Srbije, bonitetna kuća “Coface” i priznata “SafeSigned” tehnologija. Ovim sertifikatom naša firma svrstana je u grupu uspešnih i pouzdanih preduzeća, sa visokom bonitetom ocenom.\nBisnode Dun& Bradstreet Zlatni AAA sertifikat bonitetne izvrsnosti za 2020\nOvim sertifikatom Bisnode Srbija potvrđuje da je subjekat postigao međunarodni standard bonitetne izvrsnosti i spada u grupu najuspešnijih kompanija u Srbiji, koje su najmanje tri godine za redom ostvarile pravo na AAA sertifikat. Poslovni subjekat zadovoljava kriterijume bonitetne izvrsnosti za 2020. godinu i nalazi se među najpouzdanijim preduzećima koji imaju pravo korišćenja međunarodno priznatog statusa Zlatna izvrsnost kao simbola standarda za sertifikaciju.\nPreduzeća sa statusom bonitetne izvrsnosti posluju veoma uspešno, a verovatnoća za ulazak u jedan od negativnih događaja u sledećih 12 meseci je izrazito niska:\n• stečaj, predstečajni postupak ili likvidacija (verovatnoća manja od 0,08%),\n• brisanje subjekta iz poslovnog registra (verovatnoća manja od 0,81%),\n• neprekidna blokada transakcijskih računa više od 60 dana ili više od 90 dana sa prekidima (verovatnoća manja od 0,41%).\nSubjekti sa zlatnom bonitetnom ocenom AAA imaju verovatnoću od 91% da će bonitetnu izvrsnost ostvariti i u narednoj poslovnoj godini.\nZlatni AAA sertifikat kompanije EuroCons Group možete videti na sledećem linku:\nBonitetna izvrsnost poslovnom okruženju potvrdjuje i uspešnost finansijskih rezultata, održivost i stabilnost, jer pokazuje kontinuirano besprekorno poslovanje, uzornost i pouzdanost zbog dobre discipline plaćanja.\nSerifikat bonitetne izvrsnosti kompanije Bisnode je potvrda o natprosečnom kvalitetu poslovanja preduzeća koja je priznata u poslovnom svetu.


"KURTIJEVA VLADA ZABORAVILA IDEJU „NACIONALNOG UJEDINJENJA""\nKoSSev, Koha\t subota, 05 jun 2021 13:42\nPRIŠTINA - Nacionalno ujedinjenje Kosova i Albanije može da se ostvari samo ako za tako nešto postoji volja obe zemlje, kažu iz Pokreta Samoopredeljenja.\nAli, opozicione stranke – DPK i ABK, kažu da je ovo pitanje zaboravila sama vlada.\nPoslanica Samoopredeljenja, Fatmire Kolčaku, rekla je da je ova stranka spremna za saradnju sa Albanijom, dok je ujedinjenje nazvala dugogodišnjom idejom.\n„Ta ideja nacionalnog jedinstva je dugogodišnja ideja albanskog naroda, bilo Albanije ili Kosova, koji su nepravedno podeljeni, ali takva ideja nas ne sprečava da je u budućnosti ostvarimo voljom obe zemlje, jer imamo nepravedno postavljenu granicu – ali samo ako obe vlade – Albanije i Kosova budu posvećene saradnji u svim sferama života“, rekla je Kolčaku.\nMeđutim, prema poslanici DPK, Ariani Musljiu Šoši, nova vlada je zaboravila da uključi u program saradnju sa Albanijom.\nMusljiu Šoši je rekla da dve države mogu da funkcionišu samo na osnovu potpisanih sporazuma o korišćenju zajedničkog sedišta.\n„Ako pročitate deo o Spoljnoj politici, to je paragraf o produbljivanju saradnje sa Albanijom. Takođe, mogu da kažem vladi i javnosti da smo dve nezavisne države i možemo funkcionisati samo na osnovu sporazuma koje smo potpisali za upotrebu zajedničkih sedišta u zemljama u kojima nemamo ambasadore ili nas ne priznaju. Možemo da koristimo ovo zajedničko sedište. Ali, ovaj deo je potpuno zaboravljen. Takođe, možemo da preduzmemo zajedničke inicijative sa Albanijom, ali očigledno su zaboravili da to uključe“, rekla je za Ekonomia Online.\nPoslanica ABK, Time Kadriaj, ocenila je ovu ideju kao populizam Samoopredeljenja. Ona je rekla da je Kosovo odlučno da bude deo EU, krećući se istim smerom sa drugim zemljama u regionu.\n„Bez obzira na to da li je reč o nacionalnom jedinstvu ili nepriznavanju zastave, himne Kosova, PS je svim ovim načinilo populizam u pasusu koji je u vladinom programu posvećen nacionalnom jedinstvu. Kosovo je odlučno da bude deo EU, a takođe tražimo da integracija zapadnog Balkana ide ujednačeno, jer smo za pregovaračkim stolom sa EU tražili da integracija Zapadnog Balkana bude ista i opet je nepravda da zvanični Brisel unapređuje Srbiju pokušavajući da dobije status zemlje kandidata dok Kosovo još uvek nema liberalizaciju viznog režima – to je nepravedno“, rekla je Kadriaj za Ekonomia Online.\nponedeljak, 01 mart 2021 14:56\n"AKO KOALICIJA NE FUNKCIONIŠE IDEMO NA IZBORE"\nčetvrtak, 11 jun 2020 13:34


Tamper Evident etiketirke\nDetaljan prikaz modela\nNazad na sve modele\nSrž Evropske direktive 2011/62 / EU koji će stupiti na snagu do 2016. godine je da se vanjsko pakiranje medicinskih sredstava opremi naljepnicom koja je očigledna. Koja bi trebala osigurati kupcu da prvi otvara pakovanje.\nZahtjevi iz različitih tržišta širom svijeta pokazuju potrebu za kombinovanim i integriranim rješenjima koja pokrivaju najnovija dostignuća u industrijskoj proizvodnji i lancu opskrbe.\nKrivotvorenje je nezakonita proizvodnja i prodaja robe, uključujući i ambalažu, koja bez odobrenja ima zaštitni znak koji je identičan validnom registriranom zaštitnom znaku ili koji se ne može razlikovati od takvog zaštitnog znaka.\nWeberov jedinstveni opseg ponude su ključna rješenja uključujući, ali ne ograničavajući se na:\nSistemi označavanja; in-line i off-line\nInk jet pisači / Sistemi kodiranja\nČitanje / provjera bar kodova\nOznake softvera za baze podataka (provjere i sigurnosne oznake)\nPotrošni materijal za punu uslugu i instalaciju\nTrack and Trace sistem je rješenje za masovnu serijalizaciju za farmaceutske, kozmetičke i prehrambene firme koje ispisuju jedinstveni identifikacijski kod na svaki proizvod. Time se svaki pojedinačni proizvod može pratiti kroz cijeli lanac opskrbe, od proizvodnje do krajnjeg potrošača, i pomaže proizvođačima da značajno smanje krivotvorenje osiguravajući da se proizvodi lako mogu identificirati.\nWeber sistemi za označavanje kombiniraju Tamper Evident (provjera prvog otvaranja) PLUS sljedivost ili serijalizaciju PLUS zaštita protiv krivotvorenja.


Pošta Srbije - Upozorenje: prevarni imejlovi!\nUpozorenje: prevarni imejlovi!\nPošta Srbije upozorava korisnike i sve ostale građane da ne nasedaju na prevarne imejlove u kojima se zloupotrebljavaju korporativna obeležja i ime JP Pošta Srbije. Upozoravamo sve koji ovakve imejlove prime da budu dodatno oprezni, da ne otvaraju linkove, da ne preduzimaju bilo kakve akcije i da ne unose svoje podatke.\nPovodom prevarnih imejlova u kojima se od korisnika traži da uplate određeni novčani iznos, ističemo da Pošta Srbije nikada ne komunicira sa korisnicima putem imejl poruka. U slučaju bilo kakve nedoumice, pozivamo građane da nas kontaktiraju preko našeg Kontakt centra na telefone 0700 100 300 i 011 3607 788.\nNadležne službe JP Pošta Srbije posebno vode računa o eventualnim zloupotrebama o čemu korisnike redovno upozoravaju na zvaničnoj internet stranici Pošte Srbije i Fejsbuk i Instagram profilima Pošte Srbije.\nIstovremeno, Pošta Srbije reaguje na uočene zloupotrebe prijavom Ministarstvu unutrašnjih poslova (Upravi kriminalističke policije) protiv nepoznatih lica zbog zloupotrebe korporativnih obeležja i imena JP Pošte Srbije.